OPPO Gegar Dunia Dengan 4 Kejayaan Terhebat Dalam Bidang Inovasi

Kehadiran OPPO siri F iaitu F9 ke pasaran tempatan baru-baru ini ternyata berjaya mendapat maklum balas positif daripada orang ramai, sekaligus mencapai pelbagai kejayaan dan pengiktirafan dalam segi reka bentuk serta teknologi.

Ekoran kejayaan itu, F9 dilihat berjaya mencatat jualan yang luar biasa di mana sebanyak 32 unit telah terjual setiap minit pada hari pertama! Sekaligus memecahkan rekod jualan sebelumnya dengan dua kali ganda mengalahkan siri terdahulu, OPPO F7.

Bagi memastikan pengguna berasa berpuas hati sepenuh masa, OPPO sentiasa berusaha dalam penambahbaikan dengan penuh inovasi. Selain itu, pelbagai perubahan besar dalam usaha untuk menampung perubahan drastik dalam industri peranti pintar turut dilakukan.

Sebagai sebuah pengeluar peranti terkemuka dari China, OPPO dilihat telah berjaya mengekalkan rekod jualan yang cemerlang. Ini adalah kerana strategi pemasaran serta penemuan reka bentuk terbaru mereka seperti teknologi VOOC Flash Charge dan 3D Structure Light.

Selari dengan kemajuan teknologi, OPPO nampaknya berjaya mencuri perhatian ramai dengan membawakan rekaan unik untuk peranti mercu mereka iaitu OPPO Find X. Dilancarkan secara rasmi di Paris pada 19 Jun lepas, tidak sampai sebulan kemudian dibawa masuk ke pasaran Malaysia pada 17 Julai 2018, Find X hadir dengan sejumlah penawaran yang sangat menarik termasuklah reka bentuk kamera tersembunyi di dalam rangka melalui teknologi Stealth 3D Camera.

Di saat yang lain sibuk dengan persaingan, OPPO pula terus kekal fokusnya kepada inovasi untuk memberi lebih banyak kejutan kepada anak-anak muda selain memastikan setiap kualiti dan perkhidmatan produknya memenuhi keperluan pengguna semasa.

Berani tampil berbeza, OPPO menukar warna badan peranti daripada mono ke kecerunan dengan melibatkan Maestro of Color – Karim Rashid mewujudkan kecerunan warna indah seperti Cosmic Purple dan Ruby Red. Sejak itu, OPPO mendapat pengiktirafan sebagai pemain warna peranti pintar ini.

OPPO mendapat pengiktirafannya melalui teknologi kebanggaan mereka seperti VOOC Flash Charge, 3D Structured Light, kamera Stealth 3D dan pergerakan mekanikal yang menggelungsur. Sebut sahaja teknologi VOOC Flash Charge, pastinya terdapat satu nama yang tidak boleh dilupakan iaitu Chang Jia Liang, lelaki di sebalik tabir teknologi low voltage fast charge atau lebih dikenali sebagai VOOC Flash Charge.

Pada ketika itu, OPPO masih sebuah syarikat kecil yang mempunyai sumber yang terhad. Oleh itu, tidak semua idea atau projek boleh mendapatkan kos yang diperuntukkan. Disebabkan itu, kos projek VOOC ditanggung sepenuhnya oleh Chang dan dua rakan. Meskipun pada mulanya mereka bergelut dengan pelbagai cabaran, namun selepas banyak penelitian ketat dilakukan terhadap projek tersebut, pihak OPPO akhirnya bersetuju untuk membenarkan teknologi itu digunakan pada peranti Find 7.

Ketika majlis pelancaran Find X di Paris pada Jun lalu, Chang dan pasukannya telah memperluaskan inovasi dengan memperkenalkan teknologi SuperVOOC. Pelaksanaan tersebut ternyata memberi impak positif kepada syarikat OPPO sekaligus merubah ia kepada syarikat yang mempunyai keupayaan untuk meneruskan inovasi dan kreativiti.

Seterusnya, teknologi kamera Stealth 3D. Find X merupakan peranti pintar Android pertama yang dilengkapi dengan ciri unik ini dalam mencapai nisbah skrin visual yang hebat daripada 93.8%. Struktur gelongsor kamera Stealth 3D yang tersembunyi membekalkan kamera utama 16MP + 20MP dan kamera hadapan sebesar 25MP.

Selain itu, kawasan ini turut dilengkapi dengan modul 3D Structured Light dengan pelbagai komponen berteknologi tinggi seperti Flood illuminator, kamera Infra-merah, sensor proximity, Dot projector, Receiver dan kamera RGB .

Modul 3D Structured Light dalam Find X ini mampu memancar sebanyak 15,000 titik, sekaligus mengimbas wajah pengguna dengan modul 3D yang tepat dan lengkap supaya lebih pantas menyahkunci peranti.

Pengecaman wajah 3D Structured Light mempunyai tahap keselamatan yang lebih tinggi berbanding sistem pengimbas cap jari. Kadar penerimaan palsu pada pengimbas cap jari 1/50,000, sementara kadar penerimaan palsu pengecaman wajah 3D adalah 1/1,000,000. Pengenalan teknologi ini memudahkan sistem menyahkunci peranti lebih selamat dan lebih cepat.

Selain teknologi inovasi, OPPO juga berjaya meluaskan jenama mereka di pasaran luar negara. Pada Jun 2018, OPPO bangga memasuki pasaran Eropah dan sehingga kini mereka berada di lebih daripada 30 pasaran dunia selain mempunyai lebih daripada 400,000 kedai konsep rasmi untuk menyediakan barisan produk dan perkhidmatan yang cemerlang.

Pada masa hadapan, OPPO akan membahagikan pasaran luar negara mereka kepada lima hab serantau, yang terdiri daripada Asia Selatan dan India, Asia Tenggara, Eropah, Asia Pasifik, dan Timur Tengah dan Afrika. Setiap rantau akan mempunyai sebilangan kakitangan yang bertanggungjawab untuk menyediakan strategi tempatan dan perkhidmatan pelanggan.

Beralih pandangan ke rantau Asia Tenggara, siri OPPO F dilihat satu model yang mendapat perhatian luar biasa di bawah kemampuan swafoto-nya. Menyasarkan pada pasaran pertengahan, siri F sentiasa menjadi pilihan terbaik bagi pengguna yang mencari peranti pintar mampu milik dan komprehensif.

Namun, OPPO tidak pernah lelah berusaha menjadi yang terbaik. Untuk memastikan pengguna boleh menikmati inovasi yang terbaik dalam setiap jajaran, OPPO kini telah menggunakan teknologi VOOC Flash Charge pada peranti terbaru mereka, F9.

F9 merupakan peranti di bawah siri F pertama yang menyokong teknologi VOOC Flash Charge, juga hadir dengan reka bentuk skrin sedikit unik dikenali sebagai ‘Waterdrop screen’ di samping penawaran rekaan warna cerun yang eksklusif pada nisbah skrin-ke-kerangka 90.8%.

Hasilnya terbukti cemerlang dan OPPO F9 kini tersedia dengan tawaran harga RM1,399 di kedai konsep OPPO, laman rasmi OPPO, pengedar sah, rakan kongsi e-dagang seperti Lazada, 11street dan Shopee, serta rakan kongsi kedai rantaian Senheng, senQ dan Courts. Sebagai alternatif, pelanggan boleh pergi ke kedai telco termasuk Digi, Maxis atau Celcom untuk membeli OPPO F9.

Untuk mengetahui lebih lanjut mengenai OPPO F9, sila rujuk:

**Ini adalah artikel advertorial dari OPPO Malaysia


Promosi istimewa HONOR dengan potongan harga sempena HONOR Intelligent Health Day

Sempena MCO kini, Honor melancarkan kempen Intelligent Health Deals untuk menawarkan lebih promosi, diskaun dan tawaran menarik untuk pengguna semua.

Kempen ini khusus diadakan pada HiHonor (stor e-dagang rasmi HONOR), dari 25 hingga 31 Mac 2020. Kawan-kawan sekalian dapat membeli produk Honor dengan promosi hebat dari rumah.

Tawaran produk-produk HONOR adalah seperti di bawah:
Tawaran Peranti HONOR

Tawaran Jam Pintar HONOR

Tawaran untuk aksesori lain:

Selain dengan tawaran di atas, pembeli HONOR yang minat juga dapat menikmati lebih diskaun mengunakan kod kupon di bawah. “Apply Coupon” dan masukkan kod di bawah semasa “Checkout” untuk diskaun yang disebutkan.

Selain itu, ada tawaran lagi! HONOR Flash Sale akan diadakan sempena kempen tawaran ini dengan produk yang lain-lain setiap hari dari pukul 12pm- 2pm. Layari laman HiHonor dan ikuti Facebook Page Rasmi HONOR untuk maklumat lanjut.


Smartphone Sharp Dilancarkan Minggu Hadapan

Sharp melalui rakan perniagaan mereka, Commtiva Technology telah menjemput eRing ke pelancaran smartphone terbaru Sharp yang akan berlangsung pada 1 November nanti.

Jemputan tersebut tidak menyatakan apakah model yang bakal dilancarkan, namun hasil “penggalian” menemui bahawa kemungkinan besar dua model akan dibawa masuk iaitu Sharp Z2 dan Sharp M1.

Kami menemui informasi ini pada laman YouTube Sharp Mobile MY dan berdasarkan tarikh dan barisan model, kami mempercayai bahawa model ini akan dibawa masuk pada minggu hadapan.

Sharp Z2 adalah smartphone yang berprestasi tinggi dengan pemproses deca-core, 4GB RAM dan 32GB ROM, pengesan cap jari  serta kamera 16 megapiksel.

Manakala Sharp M1 pula lebih fokus kepada fungsi kamera, terutamanya kamera hadapan, ia mempunyai kamera hadapan dan belakang 13 megapiksel yang sememangnya sesuai bagi kaki selfie.


Bekas CEO Acer Menerajui Divisyen Lenovo

Proses penstrukturan semula syarikat Lenovo telah menyaksikan sebahagian besar komponen pengurusan telah dirombak dan beberapa individu diangkat untuk menerajui syarikat komputer itu pada masa akan datang.

Salah satu nama yang menarik perhatian adalah bekas CEO Acer, Giafranco Lanci yang telah dipilih untuk mengetuai Lenovo’s PC and Smart Devices Group. Laci telah menyertai Lenovo pada tahun 2012 setelah dipecat dari Acer kerana beliau menentang hala tuju strategi produk yang mahu diambil syarikat tersebut pada ketika itu. Beliau kemudiannya disaman oleh Acer atas tuduhan melanggar terma non compete setelah beliau menyertai Lenovo.

Selain pertukaran profil jawatan tinggi, Lenovo juga mengumumkan divisyen baru di bawah syarikat itu yang dikenali sebagai Lenovo Capital and Incubator Group. Kumpulan ini bertanggung jawab dalam membekalkan servis storan awan kepada peranti mobil. Kesemua perubahan dan pembaharuan berkuat kuasa pada 1 April 2016.


OPPO INNO Day Bakal Berlangsung Pada 17 November Ini – Bakal Menampilkan Peranti Menakjubkan!!

OPPO hari ini mengumumkan bahawa mereka akan melangsungkan OPPO INNO Day pada 17 November ini di Shenzhen, China.

Bertemakan Leap Into The Future, majlis ini akan mendedahkan beberapa peranti terbaharu mereka.

Antara gajet yang mungkin akan diperkenalkan adalah jam tangan pintar, 5G CPE, dan AR Glasses.

Teruskan bersama kami bagi mendapatkan maklumat lanjut, layari laman sesawang https://events.oppo.com/en/innoday2020/.


Nubia Red Magic 3S Kini Tersedia Di Malaysia – Hadir Dengan Snapdragon 855+ & Dijual Pada Harga Bermula Dari RM2299

Wahh ni sesuatu yang menakjubkan apabila Nubia Red Magic 3S kini dah rasmi di Malaysia dan dijual pada harga bermula dari RM2229.

Peranti ini hadir dengan skrin 6.65″ AMOLED FHD+ dengan kadar refresh rate 90Hz. Ia dikuasakan oleh cip pemproses Snapdragon 855+ dan dipadankan dengan 8GB / 12GB RAM dan storan sebesar 128GB / 256GB. Turut dihadirkan dengan Adreno 640.

Bagi aspek kamera pula, ia hadir dengan 48MP bagi kamera belakang manakala bagi kamera hadapan pula, ia tampil dengan 16MP.

Kapasiti bateri juga sangat besar apabila ia dihadirkan dengan 5000mAh dan disertakan dengan pengecasan pantas 18W.

Berikut adalah harga jualan bagi peranti ini:

8GB + 128GB: RM2299
12GB + 256GB: RM2899

Beli Peranti Nubia Di Sini:

Artikel Berkaitan:


Bantu Mereka Yang Memerlukan Menerusi Kempen Kasih Ramadan Oleh Fave!!

Di bulan Ramadan yang mulia ini, Fave melaksanakan kempen membantu mereka yang memerlukan menerusi kempen Kasih Ramadan. Anda boleh membantu dengan membeli hidanan Ramadan bagi komuniti yang terkesan di Malaysia.

Fave telah menyediakan program pemadanan makanan yang pertama seumpamanya bagi membantu 1,000 pelarian, keluarga, dan pekerja gaji harian yang menghadapi kesukaran mendapat makanan sepanjang Ramadan ini akibat pandemik Covid-19. Lebih 600 set makanan telah diagihkan kepada keluarga-keluarga berpendapatan rendah dalam beberapa hari lalu, bersamaan dengan satu hidangan makan malam untuk 150 keluarga berempat.

Berbekalkan sokongan rakyat Malaysia, anda boleh membeli set makanan daripada tiga restoran ditetapkan di laman web ‘Kasih Ramadan’ untuk keluarga terdiri daripada lima atau sepuluh orang. Makanan ini akan diagihkan kepada tiga organisasi kebajikan, iaitu Al-Hasan Volunteer Network, Pertiwi Soup Kitchen, dan NGOHub. Pengguna Fave boleh membuat sumbangan kepada keluarga-keluarga ini dengan membeli tawaran bernilai RM60 atau RM110.

Jika anda ingin menyertai inisiatif ini:


DTEK60, Peranti Android Dengan Sentuhan Keselamatan BlackBerry

BlackBerry, peneraju peranti dan perisian bercirikan keselamatan, hari ini mengumumkan peranti terbaru mereka bagi pasaran Malaysia. DTEK60 adalah sebahagian daripada usaha peralihan BlackBerry sebuah syarikat yang fokus kepada perisian, bermakna perkakasan DTEK60 ini dihasilkan oleh TCL dan dilengkapi dengan perisian keselamatan BlackBerry yang dipercayai ramai.

DTEK60 adalah peranti kedua dalam siri DTEK yang menggunakan sistem Android. Ia menyediakan syarikat dan organisasi dengan akses penuh kepada ekosistem Android dan ciri-ciri komputer yang lebih tinggi-akhir untuk membantu produktiviti kerja. Ia dilengkapi dengan semua ciri-ciri keselamatan yang dimiliki peranti BlackBerry, termasuk patch keselamatan yang terbaik dalam kelasnya dan DTEK, sebuah aplikasi BlackBerry yang membolehkan pengguna untuk memantau dan mengawal privasi mereka pada telefon.

Antara fungsi yang dilengkapkan pada DTEK60:-

Sensor cap jari: Untuk akses cepat dan mudah, pengesan cap jari menyediakan keselamatan tambahan untuk membuka kunci telefon anda, mengakses Password Keeper dan membuat pembelian – termasuk dari Android Pay. Menyokong sehingga lima cap jari yang disulitkan sepenuhnya dengan keselamatan yang anda boleh percayai.

Keyboard Pintar BlackBerry: DTEK60 mempunyai papan kekunci pintar direka untuk belajar corak dan sejarah taipan pengguna bagi meningkatkan ketepatan menaip dan kelajuan. Ia menyediakan cadangan perkataan semasa anda menaip dan termasuk sehingga tiga bahasa.

Skrin yang menakjubkan: DTEK60 mempunyai skrin 5.5″ Quad HD, mampu memaparkan 16 juta warna. Skrin yang diperbuat daripada kaca tahan calar ini mempunyai salutan oleophobic khusus untuk melindungi daripada kotor dan cap jari.

Memori: Dengan sokongan untuk kad microSD sehingga 2TB, DTEK60 menyediakan fleksibiliti untuk anda menambah ruangan stor peranti.

Rapid Security Patching: BlackBerry mempunyai rekod sebagai yang paling cepat menyampaikan patch keselamatan, menetapkan matlamat yang sebagai tindak balas kejadian dan pengurusan patch untuk melindungi peranti anda daripada ancaman berniat jahat.

DTEK App: Membolehkan pengguna untuk memantau OS dan aplikasi mereka untuk mengetahui secara automatik apabila privasi mereka berada dalam risiko dan mengambil tindakan untuk memperbaikinya. Aplikasi DTEK juga memantau aplikasi dan memberitahu anda apabila seseorang itu mengambil gambar atau video tanpa pengetahuan anda, menukarkan mikrofon anda, menghantar mesej teks, atau mengakses kenalan atau lokasi anda. Ini menjadikan ia lebih sukar bagi penyerang untuk berkompromi OS.

FIPS 140-2 Compliant Full Disk Encryption: Melindungi maklumat peribadi anda, seperti gambar-gambar atau maklumat bank, daripada dicuri jika anda kehilangan telefon anda.

DTEK60 dijual pada harga RM 2,388

DTEK60 diedarkan secara sah di Malaysia oleh BrightStar Malaysia, anda boleh mendapatkan peranti ini di stor jualan yang bekerjasama bersama pengedar ini.


Honor dan Sonaone Berkerjasama Hasilkan Lagu tema 8X

Dengan kejayaan Honor 8X, Honor berkerjasama dengan duta produk tersebut yang merupakan penyanyi dan penulis lagu terkenal malaysia, Sonaone, untuk menghasilkan lagu tema bagi memperkenalkan peranti berkenaan.

Kerjasama tersebut, lagu tema tersebut dinamakan “Look At My Phone” telah menarik hampir 10 ribu penonton yang mana rata-rata daripada mereka memberikan maklum balas positif di post Instagram milik beliau.

Dengan rentak muzik yang dihasilkan sangat menarik itu, nyata diterima oleh penyokong Honor dan Sonaone. Peminat disarankan untuk menantikan update terbaharu tentang lagu berkenaan dengan versi yang lebih panjang di sosial media. bagi yang ingin menonton video boleh klik pada link.

Sonaone yang telah berehat selamat 2 tahun dari pentas seni juga telah membuat kemunculan kembali dengan single terbaharu yang ditulis dan dihasilkan oleh rakan seperjuangannya, Aliff dengan tajuk lagu tersebut #Obvious yang akan dirasmikan hari ini.

Bagi mendapatkan sebarang maklumat mengenai Honor 8X dan Honor malaysia, bolehlah layari laman web Honor. anda juga boleh layari di Facebook Honor atau shopee

Baca juga:

Perbandingan Peranti Setaraf Dengan Honor 8X, Siapa Lebih Menyerlah?!

Baca juga:


Jelajah ASUS Di Mid Valley Megamall Tawar Promosi Menarik

Sesiapa yang ada masa terluang atau berada berdekatan dengan pusat membeli-belah Mid Valley, Kuala Lumpur boleh kunjungi jelajah ASUS di sana. Sepanjang lima hari sehingga 8 April 2018, orang ramai boleh mendapatkan produk-produk seperti laptop gaming ROG, monitor, laptop dan sebagainya untuk mendapatkan hadiah-hadiah menarik.

Tidak semestinya perlu membeli, anda juga boleh mencuba dan menguji barangan yang dipamerkan. Jika sudah membeli, jangan lupa untuk bawa pulang jam tangan G-Shock edisi terhad, bantal berbentuk hati, powerbank, atau perisian Windows Office, dan banyak lagi okay!


Huawei Beri Pulangan Tunai 6% Untuk Hampir Semua Peranti – Tidak Perlu Tunggu 0% GST

Seperti yang semua tahu, kerajaan yang menerajui Malaysia kini telah mengesahkan bahawa cukai GST akan diturunkan kepada sifar menjelang bulan hadapan. Perkara ini sekaligus menjadikan rakyat Malaysia menghentikan seketika pembelian barangan kehendak terutamanya dalam pembelian telefon pintar.

Walaubagaimanapun, bagi sesiapa yang ingin membeli peranti di bawah jenama Huawei, anda tidak perlu menunggu sehingga hujung bulan ini kerana Huawei kini menawarkan pulangan tunai 6% serta merta untuk hampir semua peranti mereka. Tempoh promosi ini sah sehingga 31 Mei 2018.

Dengan mengunjungi kedai sah Huawei seluruh Malaysia, pelanggan yang membuat pembelian mana-mana peranti akan menerima wang tunai sebanyak 6% daripada jumlah yang dibayar. Ini juga sebenarnya wang cukai GST yang boleh menjimatkan poket anda.


Innergie PowerGear 60C – USB-C Laptop Adapter Paling Kecil & Berkuasa Di Dunia!

Lebih daripada satu peranti menjadi perkara biasa pada era masa kini, selain peranti pintar dan tablet, komputer riba yang semakin nipis dan ringan juga menjadi keperluan seharian.

Jika anda seorang pengembara atau sering bertemu pelanggan di luar, maka membawa pelbagai penyesuai kuasa adalah kerja yang sangat membebankan terutamanya bagi komputer riba.

Namun dengan adanya Innergie PowerGear 60C, penyesuai kuasa kecil yang mampu mengecas untuk komputer riba, bahkan peranti pintar dan tablet juga tidak menjadi masalah.

PowerGear 60C menyokong teknologi PD USB dan ia menawarkan 5 kombinasi voltan, antaranya 5V, 9V, 12V, 15V dan 20V.Bagi kuasa output pula sehingga 60W, jadi untuk mengecas komputer riba lebih mudah dan pantas.

Kotak pembungkusan PowerGear 60C mempunyai spesifikasi yang jelas.

Berbanding dengan penyesuai kuasa yang lain, PowerGear 60C mempunyai reka bentuk yang sangat kecil, selesa digenggam dan tidak berat.

Bahagian depan hanya terdapat satu port USB Type-C (USB PD).

Dalam kotak terdapat 3 palam kuasa berlainan yang boleh digunakan mengikut negara, hanya sambungkan pada penyesuai kuasa sahaja.

Kabel USB Type-C dua hala ini selain mengecas peranti, boleh dijadikan kabel penghantaran data.

Komputer riba masa kini bukannya semua menggunakan USB Type-C, namun tidak perlu risau kerana anda boleh menggunakan MagiCable 150 yang tersedia dalam untuk mengecas komputer riba.

MagicCable 150 menawarkan 6 jenis port sambungan untuk komputer riba, antaranya Acer, ASUS, Dell, HP dan Lenovo. Jika ia tidak sesuai dengan komputer riba anda, maka boleh meminta port yang sesuai melalui “Free Tip Program” di pautan ini.

Kami telah menjalani ujian pengecasan PowerGear 60C pada komputer riba, dan mendapati ia mengambil masa 1 jam 50 minit untuk mengecas dari 13% hingga penuh. Sebaliknya pengecasan peranti pintar agak biasa sahaja, lebih kurang sama dengan kelajuan pengecasan apabila disambungkan ke komputer riba.

Di samping itu, Innergie juga mempunyai penyesuai kuasa 65U khas komputer riba, sama juga dilengkapi 3 palam kuasa dan port sambungan yang berlainan. Ukurannya tetap kecil dan ringan dibawa, kuasa output lebih tinggi iaitu sehingga 65W!

Tidak menjadi masalah sekiranya anda ingin mengecas peranti pintar dengan penyesuai kuasa 65U, hanya sambungkan Innergie 18W dan USB Type-C pada peranti pintar anda. Innergie 18W dijual pada harga RM69.


Buat Pra-Tempah Samsung Galaxy A7 (2018) Bermula 15 Oktober ~ 21 Oktober 2018

Semalam Samsung Electronics Mobile telah memperkenal Samsung Galaxy A7 (2018) untuk pasaran tempatan pada harga RM1,299. Tidak sabar ingin menjadi orang pertama yang menggunakan telefon pintar ini? Ada berita baik buat peminat Samsung di luar sana!

Buat pra-tempah eksklusif Samsung Galaxy A7 (2018) akan bermula 15 Oktober sehingga 21 Oktober 2018 dan dapatkan tiga barangan menarik secara percuma yang bernilai RM302.

Di antara hadiah yang ditawarkan adalah Pelindung skrin Samsung (RM112), Mini Tripod (RM95) serta Mug Termos (RM95). Kepada yang berminat, anda boleh membuat pra-tempahan eksklusif Samsung Galaxy A7 di Harvey Norman, Seng Heng, SenQ, 11street, Lazada dan juga Shopee.


Weir Group memeterai pakatan strategik dengan Microland untuk melaksanakan program transformasi infrastruktur digital yang menyeluruh

BENGALURU, India, ATLANTA dan LONDON, 10 Disember 2020 /PRNewswire/ — Microland, sebuah syarikat transformasi digital global hari ini mengumumkan bahawa ia telah dipilih oleh The Weir Group (“Weir”), sebuah syarikat kejuruteraan global yang beribu pejabat di Glasgow, Scotland, sebagai rakan kongsi utama untuk menyokong pembangunan dan pelaksanaan rancangan digitalnya. Pada fasa pertama program strategik ini, Microland telah menyediakan kemudahan khusus 24 jam sehari untuk menyokong pengurusan infrastruktur Rangkaian LAN dan WAN, Pengkomputeran dan Keselamatan Siber global Weir.

“Kami sangat gembira kerana Weir Group telah memilih Microland sebagai rakan utama untuk menyokong visinya menjadi perniagaan kejuruteraan yang paling dikagumi dalam pasaran yang mereka ceburi. Microland telah menjadi peneraju dalam bidang ini selama lebih daripada tiga dekad dalam memberikan perkhidmatan yang stabil serta boleh dipercayai kepada pelanggan kami. Pengalaman yang luas ini, digandingkan dengan fokus kami terhadap ‘Making Digital Happen’, meletakkan kami pada kedudukan yang baik untuk menyokong Weir dengan keperluan transformasi IT mereka,” kata Ashish Mahadwar, Presiden, Microland.

The Weir Group PLC merupakan salah sebuah perniagaan kejuruteraan yang terkemuka di dunia. Dengan pusat penyelidikan dan kemudahan pembuatan di seluruh dunia, mereka membuat reka bentuk dan menghasilkan rangkaian penyelesaian canggih yang digunakan dalam keadaan yang mempunyai kehausan tinggi dan kesemua ini disokong oleh rangkaian perkhidmatan global yang tiada tandingannya.  Memikirkan kegentingan misi penyelesaian syarikat untuk para pelanggannya, adalah penting bagi Weir untuk memilih rakan kongsi yang tepat yang dapat menyokong keperluan transformasi digital mereka.

Mengulas tentang hubungan ini, Garry Fingland, Ketua Pegawai Maklumat, The Weir Group menyatakan, “Melihat kepada arus perubahan teknologi yang semakin pantas, adalah sangat penting untuk kami bekerjasama dengan rakan kongsi yang dapat menyokong serta mempercepatkan perjalanan kami ke arah transformasi IT. Kami kagum dengan komitmen Microland terhadap visi ‘Making Digital Happen’ dan kemampuan pelaksanaan mereka yang telah terbukti. Kepakaran teknologi dan kecemerlangan perkhidmatan mereka telah membantu kami merealisasikan kecekapan, keberkesanan dan keselamatan yang kukuh di seluruh infrastruktur teras kami, seterusnya menyediakan asas yang kami perlukan untuk melaksanakan transformasi digital sepenuhnya. Microland telah memenuhi komitmennya seperti yang dijangkakan pada fasa pertama program ini dengan mencatatkan rekod mendirikan pusat operasi digital dalam masa 45 hari dan melaksanakan peralihan dengan sangat lancar dan profesional.“

Sebagai perintis dalam transformasi Infrastruktur IT, Microland membolehkan perusahaan besar dan kecil, memanfaatkan Infrastruktur teknologi mereka untuk menjadi syarikat yang berdaya saing sejak 31 tahun yang lepas. Dalam suasana dunia yang terkesan dengan pandemik, Microland telah menyempurnakan kemampuannya dalam penyediaan teknologi digital agnostik baharu untuk memenuhi keperluan ‘norma baharu’. Dengan membawa kemampuan penyelesaian di seluruh AIOps, IIoT dan Automasi, Microland telah membantu beberapa pelanggannya untuk bertukar kepada perniagaan digital dengan mendorong transformasi dan penerapan teknologi generasi akan datang.

Karthikeyan Krishnan, Naib Presiden Kanan – EMEA, Microland menambah: ” Kami memperluas hubungan dengan Weir semasa pandemik COVID dan  disebabkan   pandemik ini mencetuskan keperluan untuk transformasi yang cepat, kami mengambil inisiatif sendiri dalam usaha untuk memenuhi permintaan tersebut. Memperkukuhkan hubungan Weir-Microland adalah penghargaan kepada kemampuan kami untuk penyediaan dalam masa yang sangat singkat. Ini dapat direalisasikan atas kepercayaan teras dan sistem nilai pemusatan Pelanggan Microland yang diamalkan oleh setiap warga Microland di seluruh pasukan.”

Tentang Microland

Penyampaian digital dan “Making Digital Happen” oleh Microland membolehkan teknologi melakukan lebih banyak dan kurang gangguan. Kami memudahkan pihak perusahaan untuk menggunakan infrastruktur NextGen Digital. Kami mengaktifkannya dengan menggunakan kepakaran kami di Pusat Awan dan Data, Rangkaian, Tempat Kerja Digital, Keselamatan Siber dan IoT Perindustrian—memastikan tahap kecemerlangan dapat diramalkan, boleh dipercayai dan stabil.

Dalam dunia yang terkesan dengan COVID, Microland akan memastikan digital diguna pakai oleh perniagaan dengan fokus utama pada perkhidmatan yang lebih relevan dengan pelanggan dan prospek kami berbanding sebelumnya. Diperbadankan pada tahun 1989 dan beribu pejabat di Bengaluru, India, Microland mempunyai lebih daripada 4,500 pakar digital di seluruh pejabat dan pusat penghantaran di Asia, Australia, Eropah, Timur Tengah dan Amerika Utara.

Sila baca lebih lanjut di sini: https://www.microland.com/

Hubungan Media: indusekharcv@microland.com

Tentang The Weir Group

The Weir Group PLC telah ditubuhkan pada tahun 1871 dan merupakan sebuah perniagaan teknologi perlombongan premium yang bermatlamat untuk menjadikan operasi pelanggan lebih lestari dan cekap. The Group berada pada kedudukan yang ideal untuk memanfaatkan trend struktur yang menyokong permintaan jangka panjang terhadap teknologinya termasuk keperluan terhadap logam penting yang lebih banyak bagi menyokong perubahan demografi serta elektrifikasi kuasa dan pengangkutan. Teknologi Weir yang canggih membolehkan sumber kritikal ini dihasilkan dengan menggunakan tenaga, air dan sisa yang kurang – mengurangkan jumlah kos pemilikan pelanggan. The Group mempunyai kira-kira 13,000 orang pekerja di lebih 50 buah negara dan telah disenaraikan di Bursa Saham London sejak tahun 1946.

Logo: https://ering.com.my/wp-content/uploads/2020/12/weir-group-memeterai-pakatan-strategik-dengan-microland-untuk-melaksanakan-program-transformasi-infrastruktur-digital-yang-menyeluruh.jpg

Keywords: Computer Networks Computer/Electronics High Tech Security Mining Mining/Metals Telecommunications Contracts Data Analytics

Source: PRNEWSWIRE


Minecraft Starter Collection Kini Tiba – Ditawarkan Pada Harga RM129

Permainan Minecraft Starter Collection kini secara rasminya ditawarkan di pasaran tempatan! Pun begitu, difahamkan buat masa ini permainan ini hanya dilancarkan secara digital. Untuk versi fizikal bakal tiba pada 16 Januari kelak. Bagi yang berminat, kedua-dua versi ini ditawarkan pada harga RM129 menerusi PSN Store.

Minecraft Starter Collection menerima pelbagai kemas kini baharu dengan bundle lebih menarik. Kini, pemilik permainan Minecraft boleh mendapatkan Minecraft Starter Collection yang termasuk permainan asas bersama item dalam permainan termasuk :


Dan pemenangnya ialah… Selamat datang ke anugerah Trak Antarabangsa Tahunan 2021

MILAN, 20 November 2020 /PRNewswire/ — Setiap tahun, sepasukan juri yang terdiri daripada 24 orang wartawan kenderaan komersial Eropah memilih seorang penerima anugerah ‘Trak Antarabangsa Tahunan’. Ia bukanlah trak biasa. Ia diraikan atas sumbangan keseluruhannya terhadap kecekapan pengangkutan jalan.

Anugerah “Trak Antarabangsa Tahunan” (IToY) pada asalnya dilancarkan pada tahun 1977 oleh wartawan British dan editor majalah Trak, Pat Kennett. Hari ini, 24 orang juri mewakili majalah pengangkutan komersial terkemuka di seluruh Eropah. Tambahan pula, sejak beberapa tahun yang lalu, kumpulan IToY, telah mengembangkan pengaruhnya dengan melantik ahli bersekutu dalam pasaran trak yang berkembang pesat di China, India, Afrika Selatan, Australia, Brazil, Jepun, Iran dan New Zealand. Secara keseluruhannya, gabungan pembaca majalah operator trak dengan ahli juri penuh IToY 24, serta lapan ahli bersekutunya, telah melebihi satu juta.

Keywords: Computer/Electronics Railroads and Intermodal Transportation Transportation Awards

Source: PRNEWSWIRE


Tahniah! Inilah Senarai Pemenang Peraduan vivo Family Portrait Contest Sempena Tahun Baru Cina!

Bersempena dengan perayaan Tahun Baru Cina tahun ini, vivo Malaysia telah mengadakan peraduan Family Portrait Contest untuk meraikan dan menghargai semua peminat setia mereka. Peraduan tamat pada 31 Januari lalu dan senarai pemenang juga telah diumumkan! Tahniah kepada semua pemenang!

Tidak ketinggalan, vivo juga mengadakan majlis makan malam khas bagi meraikan pemenang-pemenang yang bertuah sekaligus memeriahkan lagi sambutan perayaan Tahun Baru Cina mereka. Sekali lagi diucapkan tahniah kepada para pemenang!Nak tahu lebih banyak peraduan menarik daripada vivo? Layari, facebook vivo Malaysia!


Kamera Xiaomi Mi 9 Lebih Power – Kata Lei Jun (Tak Percaya, Tengok Hasil Gambar ya~)

Topik hangat bulan ini selain Samsung Unpacked pada 21 Februari (waktu tempatan 3 pagi), termasuk juga pelancaran Xiaomi Mi 9 yang sempat berjumpa peminatnya sehari lebih awal berbanding Samsung iaitu pada 20 Februari (jam 2 petang) ini.

Mi 9 yang diklasifikasikan sebagai peranti hebat ini tampil dengan teknologi berkuasa tinggi, antaranya cip pemproses Snapdragon 855, paparan Samsung AMOLED dengan sokongan Corning Gorilla Glass 6, dan pengimbas cap jari dalam skrin.

Ciri-ciri menarik seperti Sunlight Mode 2.0 yang berfungsi di bawah cahaya matahari terang, Reading Mode 2.0 yang mampu mengoptimasikan kecerahan skrin berdasarkan cahaya di sekeliling turut ditawarkan.

Menurut Lei Jun, presiden Xiaomi berkata kamera Mi 9 sangat hebat dan berkuasa. Ia mempunyai sokongan tri-kamera dengan lensa 48MP + 12MP Telefoto + 16MP Ultra Wide-angle di bawah aperture f/1.7 + f/2.2 + f/2.2, selain itu kamera ultra wide-angle juga mampu mengambil gambar makro 4cm dari objek.

Semalam kami ada berkongsi sedikit hasil gambar rasmi dari kamera Mi 9, terkini terdapat beberapa hasil gambar lagi dikongsikan oleh Encik Steven di Weibo. Jom kita semak…


Desas-Desus: Pemilik Galaxy Note7 Mungkin Dapat Galaxy S8 Secara Percuma?!

Ramai sudah sedia maklum akan program penebusan yang ditawarkan Samsung kepada pemilik Galaxy Note7. Samsung telah berusaha sedaya upaya membetulkan masalah ini dengan menawarkan alternatif penebusan kepada pembeli, anda boleh mendapatkan kembali wang tunai atau mendapatkan peranti Galaxy S7 / S7 Edge.

Mungkin ada lagi berita baik untuk ‘bekas’ pemilik Galaxy Note7, Samsung dikatakan akan memperkenalkan satu lagi program penebusan yang membolehkan anda mendapatkan Galaxy S8 secara percuma atau sekurang-kurangnya diskaun istimewa.

Apa yang lebih menarik adalah sekiranya anda sudah menukar ke Galaxy S7 / S7 Edge, anda masih boleh menebus Galaxy S8. Proses penebusan ini masih belum diketahui, bahkan kesahihan berita ini masih diperdebatkan. Namun kita akan dapat mengetahui berita sebenar sekurang-kurangnya sebelum hujung tahun ini.


MaybankPay Sudah Sedia Digunakan

Kini rakyat Malaysia boleh menikmati servis pembayaran mobil yang dibawakan khas oleh Maybank. Servis pembayaran dikenali sebagai MaybankPay ini hanya menyokong pengguna dengan smartphone yang mempunyai sambungan NFC dan beroperasi menggunakan sistem Android 4.4 dan ke atas.

Pemilik akaun Maybank yang menenpati kriteria penggunaan MaybankPay kini boleh singgah ke lebih 1000 pusat perniagaan yang mempunyai sokongan terminal Visa PayWave dan menggunakan servis bayaran MaybankPay ini.


Skor DxOMark Paling Tinggi! Huawei P30 Pro Menerima Skor 112!

Siri HUAWEI P30 telah diperkenalkan secara rasmi di Paris, peranti ini sebelum dirasmikan turut menjadi tumpuan orang ramai. Apatah lagi kehebatan P20 Pro berjaya menjadi peranti kamera terbaik dari penanda aras DxOMark, jadi kebolehan kamera P30 Pro juga menjadi sasaran utama seluruh dunia.

Susulan pelancaran di Paris, DxOMark juga telah mendedahkan skor terkini bagi P30 Pro, di mana ia menerima skor 112 yang setakat ini paling tinggi.

Dari segi skor swafoto pula ia mencatat skor 89, manakala skor foto adalah 119 dan skor rakaman video adalah 97. Mengikut apa yang dilihat melalui skor tersebut, keupayaan siri P dan Mate 20 Pro masih tidak boleh dinafikan, sama juga kepada Samsung Galaxy S10+ dan Xiaomi Mi 9.


OPPO F7 Edisi Neelofa Bakal Dilancarkan Bersama Kotak Hadiah Hari Raya Eksklusif?!

Sebelum OPPO R15 Pro dilancarkan secara rasmi di Malaysia esok (24 Mei 2018), OPPO Malaysia hari ini mengumumkan sebuah telefon pintar edisi khas iaitu OPPO F7 x Neelofa Edition.

Apa yang istimewanya telefon pintar ini, ia didatangkan bersama kotak hadiah Hari Raya eksklusif yang penuh dengan kejutan. Tidak pula diberitahu apakah isi kotak hadiah tersebut, tetapi anda boleh melihat sendiri dari video teaser yang dikongsikan oleh OPPO ini.

Bukan itu sahaja, di dalam video teaser ini, Neelofa juga dilihat memegang OPPO F7 warna Diamond Black. Buat peminat Neelofa yang ingin mendapatkan telefon pintar OPPO, boleh tunggu edisi khas ini dilancarkan sebelum menjelang Hari Raya.


Nubia Z11 Dibawa Masuk Ke Pasaran Tempatan Pada Harga RM1,899! Nubia Z17 Akan Datang!!!

Selain daripada tiga model terbaru yang dilancarkan oleh Nubia semalam, turut sama dibawa masuk ke pasaran Malaysia ialah Nubia Z11 berikutan mendapat permintaan yang tinggi.

Telefon pintar flagship daripada Nubia ini didatangkan dengan pemproses Qualcomm Snapdragon 820 dibantu dengan RAM sebanyak 6GB yang dijual pada harga RM1,899 termasuk GST.

Dalam pada masa yang sama, Nubia Malaysia juga mengumumkan bahawa model terbaru Z17 yang hadir dengan set cip Qualcomm Snapdragon 835 dan RAM setinggi 8GB juga akan dibawa masuk ke Malaysia tidak lama lagi. Telefon pintar Nubia Z17 ini baru sahaja dilancarkan di China pada 1 Jun yang lepas.


Buat Tempahan OPPO F7 Sekarang, Berpeluang Bertemu Min Chen & Dapat OPPO F7 Percuma!

Sebelum ini OPPO telah membuka pra-tempahan OPPO F7 bermula 16 April sehingga 20 April dan berpeluang untuk mendapatkan kotak hadiah bernilai RM299. Pelanggan boleh membuat pra-tempahan dengan hanya deposit RM100 di kedai-kedai konsep OPPO seluruh Malaysia.

Satu kejutan buat anda! Kepada pelanggan ke-7, 77, 777 dan 7777 yang telah menempah OPPO F7 secara atas talian akan mendapat telefon pintar ini secara percuma!

Lebih menyeronokkan, ikon selfie yang disayangi ramai, Min Chen juga akan menghadiri jelajah pertama yang bakal berlangsung di Sunway Pyramid, Orange Concourse. Di samping penampilannya, OPPO Malaysia juga ada menyediakan pelbagai aktiviti menyeronokkan pada acara tersebut.

Pelanggan yang membuat pra-tempahan OPPO F7 pada 16 April hingga 20 April 2018 berpeluang untuk berinteraksi di atas pentas bersama Min Chen pada jelajah pertama nanti.

OPPO F7 yang bakal bertemu pengguna di Malaysia akan dilengkapi kamera swafoto 25 Megapiksel bersama ciri bantuan kecerdasan-buatan (AI). Reka bentuk telah diberi nafas baru melalui skrin bertakuk berukuran 6.2 inci dengan nisbah 19:9 sesuai untuk menonton video dan bermain permainan mudah alih.


iPhone 11 Menjadi Carian Gajet Tertinggi Di Google Malaysia Tahun 2019

Sepanjang tahun 2019, apa terma yang anda cari paling banyak di Google? Hari ini Google Malaysia telah berkongsi senarai terma carian yang paling popular di Malaysia sepanjang tahun 2019.

Senarai carian ini dibahagikan kepada beberapa kategori, termasuk Carian Terhangat, Berita, Orang, Filem, Muzik, TV, Gajet, Sukan dan Resipi. Pada kategori Gajet, iPhone 11 merupakan terma carian yang paling popular, diikuti HUAWEI P30 dan P30 Pro.


Samsung Malaysia Sediakan 300 Tiket Konsert LIVE Wanna One Di KL

Bersempena menyambut kehadiran kumpulan muzik terkenal K-Pop pada Julai yang akan datang, Samsung Malaysia Electronics (SME) ingin memberi 300 tiket VIP (bernilai RM1,596) kepada anda semua untuk menyaksikan persembahan secara langsung Wanna One di KL.

Apa yang perlu anda lakukan ialah ambil gambar swafoto atau video dengan membuat gaya trademark Wanna One “Save In My Heart” dengan kreativiti tersendiri. Seterusnya, muat naik dan kongsikan post berkenaan di Facebook atau Instagram dengan tanda pagar #Namaproduk (cth: Galaxy A6+, A6, J6, atau J4), #WithGalaxy, dan #GalaxyFanWeeks serta jangan lupa untuk tag @samsungmalaysia.

Peraduan ini hanya terbuka kepada pengguna peranti Samsung terpilih seperti pengguna Samsung Galaxy A6+, A6, J6 dan J4. Seramai 150 pemenang akan dipilih, dan ini bermakna setiap pemenang akan menerima sepasang tiket.

Bermula 25 Jun 2018, anda boleh dapatkan aksesori telefon pintar eksklusif Wanna One dengan pembelian peranti yang disebutkan di atas.

Untuk mengetahui maklumat lanjut mengenai Jelajah konsert Wanna One, anda boleh layari Samsung Malaysia.


Bkav eksport kamera keselamatan AI View pertamanya ke Amerika Syarikat

HANOI, Vietnam, 19 November 2020 /PRNewswire/ — Bkav, sebuah syarikat teknologi terkemuka yang berpangkalan di Vietnam, secara rasminya mengeksport kumpulan pertama kamera keselamatan AI View ke Amerika Syarikat, pasaran yang paling mendesak di dunia. Selepas tiba di Amerika Syarikat, kamera Bkav akan dipasang di ibu pejabat Qualcomm Incorporated (San Diego, California). Kumpulan seterusnya dijangka akan digunakan di taman besar negara ini menjelang akhir tahun ini.

Rangkaian produk kamera AI View

Demi menembusi pasaran Amerika Syarikat, kamera AI View telah melepasi ujian dan memperoleh Sijil FCC. Ini merupakan sijil ketat yang dikeluarkan oleh Federal Communications Commission, terpakai untuk produk elektronik dan alat pemancar frekuensi radio yang dikeluarkan atau dijual di Amerika Syarikat. Sijil FCC juga merupakan jaminan untuk produk tersebut diterima dalam pasaran-pasaran lain. Tambahan pula, kamera AI Bkav turut memenuhi piawaian ONVIF, memperakui bahawa produk tersebut akan serasi dengan sistem perisian pengurusan video popular di dunia seperti Milestone, Genetec dan sebagainya. Bkav Corporation juga telah menyertai Open Security and Safety Alliance (OSSA) bersama-sama nama-nama terkemuka seperti Bosch, Qualcomm, Hanwha dan sebagainya serta berada dalam senarai 150 syarikat di dunia yang berupaya menyediakan Penyelesaian Analisis Imej/Video.

En. Tommy Le, Naib Presiden Pembangunan Perniagaan Bkav di Amerika Syarikat berkata: “Di ibu pejabat Qualcomm, AI View akan terlibat dalam projek utama strategi pelaksanaan bandar pintarnya. Bkav telah mendapat pesanan pertama selepas lebih daripada 3 bulan memasuki Amerika Syarikat. Ini merupakan langkah besar yang mengesahkan keupayaan kami dan keunggulan produk kami. Dari sini, kami mempunyai asas untuk terus membangun dalam pasaran ini, menyasarkan kedudukan pengeluar kamera terkemuka 5 Teratas di dunia.”

Bkav ialah salah satu pengeluar pertama di dunia yang berjaya mengintegrasikan kecerdasan buatan (AI) ke dalam kamera keselamatan. Dalam konteks keadaan perdagangan semasa, Bkav Corporation telah menjadi perintis dalam merebut peluang  untuk  muncul dalam pasaran seluruh dunia.

Sebagai syarikat teknologi terkemuka yang telah lama beroperasi dalam bidang keselamatan siber dan mempunyai pengalaman selama lebih 10 tahun dalam pembuatan telefon pintar, Bkav pantas membangunkan teknologi perintis dalam pembuatan kamera keselamatan dan berjaya mengintegrasikan AI dalam kamera. Kamera yang menggunakan kecerdasan buatan (AI) daripada Bkav mempunyai kualiti yang tinggi namun harganya adalah 20% lebih berpatutan berbanding produk daripada pengeluar terkenal dari Eropah.

Berbanding dengan kamera biasa, kamera AI dapat membantu pelanggan menjimatkan kos untuk pelayan dan penghantaran. Pemprosesan data imej berkuasa AI akan dijalankan pada masa sebenar dan betul-betul pada kamera, yang bererti tiada keperluan untuk memindahkan data ke pelayan, lantas meminimumkan kependaman dalam pemprosesan maklumat serta menjamin privasi untuk pelanggan. Kamera AI View dapat melaksanakan senario seperti pengecaman wajah, pengiraan individu, jarak sosial, pengesanan pelitup muka, pengesanan kebakaran, pengecaman nombor plat automatik, pengesanan ruang tempat letak kereta dan sebagainya.

Bersama-sama Amerika Syarikat, Bkav mempromosikan beberapa projek kamera AI di India, Mexico, Malaysia, Vietnam dan juga beberapa buah negara lain. Di India, Bkav mengambil bahagian dalam projek-projek untuk stesen tol, bandar pintar, sekolah pintar, tasik pintar dan sebagainya.

Latar Belakang Bkav

Bkav (Bkav.com) ialah syarikat teknologi terkemuka di Vietnam, yang beroperasi dalam bidang keselamatan siber, perisian, telefon pintar, kediaman pintar serta kamera AI. Di Vietnam, Bkav merupakan antara jenama yang terkenal dan menyediakan perkhidmatan terbaik. Syarikat ini juga terkenal di seluruh dunia kerana mengenal pasti kelemahan dalam produk terkenal seperti Google Chrome, Face ID iPhone X, pengecaman iris Samsung Galaxy S8 dan sebagainya. Perisian antivirus dan keselamatan mudah alih Bkav terdapat di seluruh dunia dengan 86 juta muat turun dan lebih daripada 20 juta pengguna dalam 234 negara serta wilayah.

Keywords: Computer Software Computer/Electronics Consumer Electronics High Tech Security Corporate Expansion

Source: PRNEWSWIRE


IFA 2017 : Lenovo Yoga 920 Dan Yoga 720 Diperkenalkan Dengan Fungsi Pen Pintar

Lenovo yang terkenal dengan produk komputer ribanya kali ini hadir dengan Yoga 920 dan Yoga 720. Kebolehan komputer riba telah dinaik taraf, dahulunya komputer adalah alat untuk manusia dan peranti berinteraksi, hari ini Lenovo menganggap ianya sudah berubah kepada teknologi kecerdasan pintar, kini manusia sebenar mampu berinteraksi dengan manusia maya.

Yoga 920 ialah komputer riba serba boleh yang menyokong fungsi pen pintar bersama sistem keselamatan pengecaman suara dan biometrik. Oleh kerana ramai diantara kita menggunakan papan kekunci sebagai alat untuk mereka membentuk atau melukis, Yoga 920 kini menyediakan pilihan Active Pen 2 dengan Windows Ink sebagai jalan alternatif.

Ciri seperti Cortana pula membolehkan arahan suara dibuat dari jarak 4 meter untuk memberi arahan seperti menghantar e-mel, melayar internet, membuat pesanan di atas talian dan melancarkan aplikasi. Yoga 920 dikuasakan oleh Intel i7 Quad-core Generasi ke-8, Windows 10 dan paparan yang hampir tiada bingkai jenis IPS 4K bersaiz 13.9 inci menonjolkan lagi watak sebenarnya.

Dengan berat kerangka badan hanya 1.37kg, ia mampu dilipat sehingga 360 darjah melalui empat cara. Di bahagian sisi Yoga 920 terdapat bicu USB Type-C yang menyokong sambungan kepada pembesar suara pihak ketiga seperti contoh speaker sound bar.

Sementara itu, Lenovo juga memperkenalkan varian dengan skrin yang lebih kecil iaitu Yoga 720 bersaiz 12 inci. Direka dengan lebih nipis dan kompak, komputer riba ini juga dilengkapi dengan Active Pen, pengimbas cap jari, dan pembantu digital Cortana. Perisian yang terbaru Windows 10 pula memberikan kemudahan dan hiburan yang lebih imersif dengan pilihan kamera WorldView untuk pengimejan tiga dimensi.

Namun, setakat ini pihak Lenovo masih belum lagi mengumumkan harga dan ketersediaan kedua-dua varian ini untuk pasaran Malaysia.


RASMI! Samsung Tarik Balik Kesemua Pra-tempahan Galaxy Note7!

“Setakat ini (pada 1 September) terdapat 35 kes yang telah dilaporkan di seluruh dunia dan kami sedang menjalankan pemeriksaan menyeluruh dengan pembekal kami untuk mengenal pasti mungkin bateri terjejas di pasaran. Walau bagaimanapun, kerana keselamatan pelanggan-pelanggan kami adalah keutamaan mutlak di Samsung, kami telah berhenti jualan Galaxy Note7”.

Samsung telah mengeluarkan kenyataan rasmi mereka pada 2 September 2016 untuk menarik balik 4000 unit Samsung Galaxy Note7 yang ditempah, kerana timbul banyak kes bahawa peranti ini meletup ketika dicas. Menurut seorang pegawai Samsung yang tidak didedahkan namanya, yang punca letupan tersebut telah dikaitkan dengan masalah bateri.

Bagi pelanggan yang sudah mendapatkan Galaxy Note7, Samsung dengan sukarela akan menggantikan peranti semasa mereka dengan yang baru sepanjang minggu akan datang. Pelanggan boleh menghubungi Samsung Malaysia Careline di 1-800-88-7799 untuk pertanyaan lanjut.

Berikutan eksiden berkenaan, Samsung terpaksa menangguhkan penghantaran Galaxy Note7 ke Eropah, termasuk Perancis serta menjejaskan jualan dalam negara dan menanggung kerugian hampir RM 29 Billion.


Huawei Bagi Diskaun Untuk Huawei P10 Plus

Bulan Mac 2018 ini sudah setahun usianya Huawei P10 Plus sejak ia diperkenalkan di pasaran tempatan. Sebelum ini, ia dijual pada harga RM3,099 tetapi dengan kemunculan Huawei Mate 10, harganya telah diturunkan kepada RM2,399.

Terbaru, harganya sekali lagi diturunkan kepada RM2,199 dan boleh dibeli di Lazada. Dengan setiap pembelian Huawei P10 Plus akan disertakan sekali pelbagai aksesori bernilai RM179. Promosi ini telah bermula 20 Februari lepas dan akan berakhir pada 28 Februari 2018 ini.

Untuk makluman, Huawei Mate 10 juga sedang mengadakan promosi untuk masa terhad. Cepat dapatkan sementara stok masih ada!


Tarikh Pelancaran Peranti Gaming honor Play Berlangsung Pada 7 Ogos 2018

Teknologi GPU Turbo yang dibangungkan oleh pengeluar China ini telah pun menerima harapan tinggi dari kaki gamer, dan peranti pertama honor yang akan hadir dengan teknologi ini iaitu honor Play juga akhirnya mendapat kepastian dari honor Malaysia mengenai tarikh pelancaran rasmi dijatuh pada 7 Ogos 2018.

Adakah prestasi honor Play setanding dengan peranti gaming seperti Razer Phone, Xiaomi Black Shark atau ASUS ROG Phone, masih tidak diketahui lagi. Apa yang boleh dipastikan adalah di bawah bantuan GPU Turbo, prestasi gaming tidak mungkin mengecewakan kerana teknologi ini mampu meningkatkan kelajuan dan kelancaran grafik sehingga 60% menurut pihak Huawei.

Apa-apa pun kita nantikan pelancaran rasmi bagi harga jualan honor Play.


Apple Mungkin Akan Disaman Sebanyak RM8.75 Billion Gara-Gara Mengenakan Caj Berlebihan Di App Store?

Ada satu berita menarik mengenai Apple yang mana ia bakal menghadapi satu lagi saman di UK yang difailkan ke Tribunal Rayuan Persaingan London gara-gara mengenakan caj berlebihan di App Store.

Apple berkemungkinan akan disaman sejumlah £1.5 bilion (kira-kira RM 8.75 bilion) sebagai ganti rugi. Menurut satu laporan daripada Bloomberg, saman ini adalah saman kelompok dan telah difailkan 2 minggu lalu.

Walaubagaimanapun, Apple diberikan tempoh selama 12 minggu untuk menjawap pertuduhan tersebut.


“Cloud Open Day” Stesen Tenaga Hidro Huaneng Lower Sesan 2 China berlangsung

BEIJING, 26 November 2020 /PRNewswire/ — Acara “Cloud Open Day” Stesen Tenaga Hidro Huaneng Lower Sesan 2 China telah diadakan pada 23 November 2020. Bertemakan “Energize where you are”, acara ini mempamerkan stesen jana kuasa tenang, yang juga merupakan stesen terbesar di Kemboja, dengan pemandangan panorama. Taing Rinith, seorang wartawan dari Khmer Times, membawa orang ramai melawat loji jana kuasa untuk memeriksa operasinya, pembendungan wabak dan langkah-langkah jaminan bekalan kuasa, pemeliharaan biodiversiti, penempatan semula dan pelaksanaan CSR, dan menceritakan kisah bagaimana CHNG mematuhi prinsip persahabatan, keikhlasan, merangkumi manfaat bersama dan prinsip berkongsi pencapaian pertumbuhan melalui perbincangan dan kerjasama di Kemboja. Dia juga menjelaskan penetapan model baru yang boleh mengekalkan kerjasama tenaga China-Kemboja yang telah membawa keputusan menang-menang, dan dengan setia melaksanakan tanggungjawabnya untuk merapatkan hubungan orang ke orang antara China dan Kemboja.

Hari Terbuka Stesen Tenaga Hidro Huaneng Lower Sesan 2 China

Miheng, seorang penduduk tempatan menceritakan bahawa, “Kami tidak pernah kembali ke kampung lama sejak kami pindah ke kampung pendatang. Di sini kami mempunyai jalan yang bagus, rumah yang elok, dan perigi baharu, dan loji jana kuasa telah membina grid elektrik untuk kampung ini. Harga bekalan elektrik juga lebih murah. Kehidupan kami sekarang jauh lebih baik.”

“Huaneng Group China akan terus berpegang teguh pada prinsip berkongsi pencapaian pertumbuhan melalui perbincangan dan kerjasama, meningkatkan kerjasama tenaga hijau di seluruh negara BRI, memenuhi syarat pembangunan tenaga dan peralihan negara tuan rumah, menyediakan tenaga yang selamat, bersih, efisien dan pintar dan penyelesaian elektrik di bawah prinsip pengkomersialan, mendorong seluruh rantai pelaburan, pembinaan, operasi, teknologi, perkhidmatan dan piawaian industri menjadi global, akhirnya merealisasikan hasil menang-menang “, kata Lin Weijie, Ketua Ahli Ekonomi Huaneng Group China.

Source: PRNEWSWIRE


Gmail Menambah Ciri Baharu – Pulihkan Kandungan Email Terpadam Hanya Satu Klik!

Baru-baru ini Google telah membuat penambahbaikan pada Gmail, di mana sokongan ciri baharu iaitu butang Undo / Redo telah ditambah pada kemas kini ini. Bermakna anda tidak perlu lagi risau kandungan dalam email terpadam atau tidak disimpan.

Walaupun ramai juga yang menggunakan pintasan pada papan kekunci: (Ctrl + Y (Cmd + Y) dan Ctrl + Z (Cmd + Z), tetapi bagi yang tidak mengetahui fungsi pintasan ini mereka masih ada cara yang lebih mudah dengan hanya tekan pada butang Undo / Redo.

Tambahan lagi, dalam kemas kini ini juga tersedia pintasan untuk Garis Batal dan keupayaan untuk memuat turun mesej sebagai fail .EML, maknanya anda tidak perlu risau fail format tidak serasi pada aplikasi pihak ketiga atau Microsoft Outlook.


Reviu Eksklusif: Xiaomi Mi A1, Peranti Android Tulen + Dwi Kamera 12 Megapiksel

HARGA: RM 999 RM 1,099

Xiaomi telah melancarkan telefon pintar terbaru Mi A1 mereka dengan kehadiran dwi kamera di belakang secara rasmi untuk pasaran Tempatan. Menariknya, peranti ini bukanlah menggunakan antaramuka MIUI tetapi memilih antaramuka Android asli, iaitu Android One.

Dengan harga mampu milik, spesifikasi dalaman yang ditawarkan sangat berbaloi untuk dimiliki. Lebih menarik, Kamera belakang yang menerima dwi kamera 12 Megapiksel optikal zoom ini adalah sama yang diguna pakai pada model Xiaomi Mi 6.

Model pertama Xiaomi dioperasikan oleh Android One yang mengekalkan antaramuka asal Android tanpa bloatware atau aplikasi pra-pasang yang tidak akan digunakan oleh pengguna.

Dikuasakan oleh pemproses Snapdragon 625, Octa-core 2.0GHz serta Adreno 506 yang sangat berbaloi untuk dimiliki dengan harga RM1,099.

Menyokong lensa dwi kamera dengan teknologi yang sama digunakan pada peranti flagship Xiaomi iaitu Mi 6, walaupun hadir dalam kategori kelas pertengahan.

Sokongan teknologi pengimbas cap jari yang turut menjadi satu kemestian pada telefon pintar hari ini juga disediakan pada Xiaomi Mi A1.

Selain kualiti bass yang sedap didengar, Mi A1 juga turut menyokong VoLTE 4G yang menghasilkan audio yang jelas walaupun ketika berada di persekitaran yang bising.

Kehadiran ROM dan RAM yang besar, iaitu berkapasiti 64GB serta 4GB membolehkan pengguna bermain permainan mudah alih dengan lebih lancar.

Apabila berada dalam mod standby, paparan skrin berukuran 5.5 inci dengan permukaan 2.5D ini kelihatan seakan-akan tidak memiliki bezel pada bahagian sisinya.

Tetapi apabila paparan skrin diaktifkan, jelas dapat dilihat bahawa ia sebenarnya memiliki bingkai hitam yang agak besar berukuran hampir 2mm di sekeliling skrin.

Kedudukan pengimbas cap jari Mi A1 ditempatkan pada bahagian panel belakang kerangka sama seperti peranti keluaran sebelum ini Xiaomi.

Pada bahagian atas sensor pengimbas cap jari pula boleh ditemui lensa utama beresolusi 12 Megapiksel + 12 Megapiksel dengan sokongan Dual Real Tone LED Flash.

Ssi kanan hanya menempatkan butang melaras volume dan juga butang kuasa, manakala sisi kiri pula hanya menyediakan slot kad SIM yang boleh dibuka menggunakan pin khas yang disediakan di dalam pakej pembelian.

Kedua-dua slot ini menyokong kad SIM jenis nano, tetapi salah satu daripada slot kad nanoSIM itu boleh digunakan untuk menyokong kad microSD.

Dengan ketebalan kerangka 7.3mm, Xiaomi Mi A1 masih mengekalkan penyediaan port 3.5mm audio jack yang terletak di bahagian bawah kerangka.

Bersebelahan port itu juga turut tersedia sebuah mikrofon, port USB Type-C serta serta lubang speaker. Manakala bahagian atas pula kelihatan agak ringkas dengan sensor InfraMerah serta mikrofon.

Mi A1 adalah model pertama diperkenalkan oleh Xiaomi yang menyokong Android One. Ia adalah Android yang mengekalkan antaramuka asal Android tanpa bloatware atau aplikasi pra-pasang yang tidak akan digunakan oleh pengguna. Apa yang pasti, persembahan antaramuka asal ini sememangnya menjanjikan pengalaman pengguna yang lebih baik.

Sepertimana yang kita telah ketahui, Xiaomi Mi A1 tidak lagi menggunakan paparan antaramuka MIUI, sebaliknya tampil dengan paparan Android asal yang dikenali sebagai Android One. Selain mengekalkan antaramuka asal Android tanpa bloatware atau aplikasi pra-pasang yang tidak akan digunakan oleh pengguna, ia secara tidak langsung membolehkan peranti ini menerima kemas kini firmware lebih awal berbanding kemas kini dari Xiaomi.

Dengan bajet sebanyak RM1100, tidak dapat dinafikan lagi bahawa Xiaomi Mi A1 boleh dianggap peranti Android yang menawarkan prestasi terbaik dalam kategorinya. Lebih menariknya, sokongan antaramuka peranti ini yang mengekalkan antaramuka asal Android turut menjanjikan pengalaman penggunaan yang jauh lebih menarik kerana tiada lagi aplikasi pra-pasang yang tidak digunakan oleh pengguna.

Walaupun dibekalkan dengan bateri berkapasiti 3080mAh, telefon pintar ini mampu bertahan seharian dengan adanya mod penjimatan bateri yang dikenali sebagai Battery saver. Lebih menariknya, masa mengecas juga terasa lebih pantas dengan sokongan pengecasan pantas, di mana mampu mengecas dari 7% hingga 100% dalam masa 2 jam sahaja. Kami berjaya menggunakan telefon pintar ini lebih kurang 20 jam dengan SOT sekurang-kurangnya 5 jam untuk melayari laman sosial seperti Facebook, Instagram, WhatsApp, YouTube dan navigasi pemanduan tanpa masalah.

Ingin mengetahui keupayaan penggambarannya, boleh semak di BAWAH…

Reviu Eksklusif: Pertempuran Peranti Dwi Kamera dari 3 Kategori Berbeza!


Adapdix melantik Jean Lau sebagai Ketua Pegawai Teknikal untuk menerajui pasukan teknologi Edge AI bertaraf dunia

PLEASANTON, California, 26 Februari 2021 /PRNewswire/– Adapdix Corporation, peneraju dalam perisian automasi EdgeOps™, hari ini mengumumkan bahawa ia telah melantik Jean Lau sebagai Ketua Pegawai Teknologi (CTO).

Jean Lau akan mengetuai pasukan teknologi bertaraf dunia Adapdix, memacu seni bina, strategi teknologi dan pembangunan platform EdgeOps™. Sebelum menyertai Adapdix, Lau merupakan seorang Naib Presiden dan Ketua Kejuruteraan di unit perniagaan Software Digital Vantara Hitachi, dengan menggalas tanggungjawab untuk menukar portfolio produk bernilai jutaan dolar kepada model penyampaian perisian sebagai perkhidmatan bagi menyelesaikan cabaran IoT dalam Industri.

Anthony Hill, Ketua Pegawai Eksekutif di Adapdix, berkata, “Jean mempunyai rekod prestasi yang amat mengagumkan selama lebih 25 tahun dalam transformasi digital, kepimpinan, platform pinggir kepada awan, pembangunan aplikasi dan kejuruteraan perisian dalam pelbagai industri. Beliau membawa kemahiran dan pengalaman yang sangat berharga ke dalam pasukan Adapdix yang pelbagai dan sangat sesuai untuk memajukan pembangunan automasi pintar Edge dan perisian kawalan generasi seterusnya.”

Platform EdgeOps™ Adaptix merupakan satu-satunya penyelesaian perisian yang menggabungkan analisis kecerdasan buatan dan pembelajaran mesin (AI/ML) canggih dengan platform berasaskan pinggir yang teragih. Sebagai penyelesaian analitik ramalan pertama berasaskan platform jaringan data industri, Adapdix membolehkan penyelenggaraan adaptif kependaman ultra rendah, yang mengurangkan waktu henti yang tidak dirancang, sambil menyediakan kawalan pintar dengan tindakan pembetulan kendiri.

Lau telah memimpin pasukan pengurusan produk dan kejuruteraan untuk mengubah inisiatif pinggir kepada awan bermula daripada visi hinggalah pelaksanaan pengguna yang berjaya. Kejayaan tersebut didorong oleh keupayaan beliau untuk membimbing strategi produk, visi, GTM, seni bina, model operasi, struktur pasukan dan banyak lagi, yang akhirnya memastikan kejayaan produk tersebut pada perniagaan dan pelanggan.

Dengan lebih daripada 25 tahun pengalaman kejuruteraan, Lau telah membina minat yang mendalam untuk membangunkan produk dan pasukan kejuruteraan bertaraf dunia dengan menghasilkan produk yang dipercayai dan membolehkan pelanggan mencapai kejayaan. Selama 20 tahun yang lalu, Lau telah memegang peranan kepemimpinan dalam beberapa syarikat terkemuka seperti Sybase, SAP dan GE Digital dengan tanggungjawab untuk menyampaikan Predix Edge ke produk awan dan membantu memacu transformasi digital syarikat.

Tentang Adapdix

Adapdix menyediakan platform perisian yang inovatif untuk perusahaan yang mengoptimumkan Kecerdasan Buatan (AI) dan Pembelajaran Mesin (ML) yang berada di pinggir. Platform EdgeOps™ yang berpusatkan pelanggan ini memberi peningkatan prestasi yang tiada tandingan kepada masa hidup peralatan, pengurangan rantaian bekalan dan kos logistik serta peningkatan kawalan dan produktiviti untuk pekerja jarak jauh. Ditubuhkan pada tahun 2015, Adapdix beribu pejabat di Pleasanton, California – sila lihat www.adapdix.com.

Keywords: Computer Software Computer/Electronics Personnel announcements Data Analytics

Source: PRNEWSWIRE


Penghargaan Celcom Buat Wira Negara

Tahniah kepada Juara Kebangsaan kita!

Celcom Axiata Berhad menghargai jasa dan sumbangan para atlet kita dengan memberikan ganjaran kepada wira Paralimpik Malaysia yang mengambil bahagian pada kejohanan Paralimpik 2016 di Brazil baru-baru ini. Pemenang pingat emas, Mohamad Ridzuan Mohamad Puzi, Muhammad Ziyad Zolkefli, Abdul Latif Romly, dan pemenang pingat gangsa Paralympian Siti Noor Radiah Ismail, masing-masing menerima penghargaan bernilai RM10,000 kredit Celcom termasuk langganan eksklusif untuk pelan Celcom FIRST Gold.

Penghargaan dari Celcom Axiata kepada atlet Paralimpik adalah simbol pengiktirafan dan terima kasih kepada semangat pantang menyerah dan perjuangan tidak henti sehingga berjaya menjadi juara untuk semua rakyat Malaysia, terutamanya dengan pencapaian melakar sejarah baru-baru ini mereka semasa kejohanan Paralimpik 2016.

Azmi Ujang, Chief Human Capital Officer of Celcom Axiata Berhad (tengah) bersama dengan wira olahraga Paralimpik, Abdul Latif Romly, (kiri) Muhammad Ziyad Zolkefli, (kedua dari kiri), Mohamad Ridzuan Mohamad Puzi, (kedua dari kanan) and Siti Noor Radiah Ismail (kanan) yang gembira menerima ganjaran kredit Celcom bernilai RM10,000.


Activision Blizzard Menyiarkan Rancangan eSports Melalui Facebook

Letusan tren dan pengaruh eSports semakin besar kebelakangan ini, berita terbaru adalah Activision Blizzard’s Media Networks merancang untuk menggunakan Facebook sebagai medium penyiaran eSports, atau pertandingan permainan video kepada orang ramai dan juga peminat sedia ada.

MLG.tv akan memainkan peranan utama dalam usaha tersebut bagi membekalkan kandungan dan siaran langsung pertandingan eSports kepada lebih 1.6 bilion pengguna Facebook. MLG.tv adalah platform streaming yang diambil alih oleh Activision Blizzard pada penghujung tahun lalu dan menjadi watak penting dalam penyiaran kandungan permainan dan eSports bagi Activision Blizzard.


Pencetak Semua Dalam Satu Terbaru Dari HP

HP PPS Sales Sdn. Bhd. telah melancarkan generasi terbaru printer HP DeskJet Ink Advantage All-in-One (AiO), peranti yang ideal untuk yang mahukan printer dengan gaya trendy dengan kebolehan sambungan tanpa wayar.

Ciri uatama yang diketengahkan adalah cetakan terus dari Facebook, Instagram dan banyak lagi, Kelebihan HP DeskJet Ink 3775/3776/3777 adalah ianya separuh dari saiz lain-lain pencetak semua dalam satu, namun mengekalkan cetakan yang berkualiti, konsisten pada harga yang berpatutan.

Hadir dengan reka bentuk segar untuk memenuhi kehendak pemilik rumah-rumah moden hari ini, pencetak mempunyai warna asas putih yang dengan mudah digabungkan dengan mana-mana hiasan rumah. Variasi warna Electric Blue, Sea Grass Green dan Cardinal Red akan menyerlahkan kawsan kerja anda dan menjadikan ruang pejabat anda lebih ceria.

Ketiga-tiga pencetak semua dalam satu ini (HP DeskJet Ink 3775/3776/3777) dijual pada harga RM 379 di stor jualan HP dan juga pengedar / wakil penjual sah mereka.


Power Light – Flashlight LED

Jika berlaku gangguan bekalan elektrik di rumah, anda pasti akan segera mendapatkan lampu suluh bukan? Namun tempat letak lampu suluh biasanya bukan di sekeliling anda, bahkan adanya tidak pasti di mana letaknya. Oleh itu, anda amat perlukan lampu suluh mudah alih yang dapat membantu anda dengan serta merta. Inilah dia Power Light – Flashlight LED! Aplikasi ini membolehkan peranti mudah alih anda menjadi lampu suluh yang sebenar, hanya dengan flash terbina dalam pada kamera smartphone. Selain boleh melaraskan kecerahan cahaya pada skrin, juga tersedia dengan butang SOS supaya anda boleh mendapatkan bantuan sekiranya kemalangan atau kecemasan berlaku.

Muat Turun：

Android
•RM 0
•795 KB
•Android 4.0 dan ke atas


Institut FII Melancarkan Edisi ke-4 Inisiatif Pelaburan Masa Depan yang bertemakan “The Neo-Renaissance” – Satu persidangan berbilang hab tentang kelahiran semula ekonomi global

– Edisi ke-4 FII akan memperkenalkan format berbilang hab dengan hab pusat bertempat di Riyadh dan bandar-bandar satelit global dengan penjarakan sosial

– Persidangan menghubungkan pemimpin dunia, pelabur dan penggubal dasar untuk mentafsirkan semula ekonomi global

– Pemimpin terkemuka dalam bidang kesihatan, kewangan, tenaga dan pendidikan, dan menteri antarabangsa disahkan akan berucap di FII

RIYADH, Arab Saudi, 13 Januari 2021 /PRNewswire/ — Institut Inisiatif Pelaburan Masa Depan akan menjadi tuan rumah pada bulan ini kepada FII Edisi Keempat, satu persidangan pelbagai hab yang akan menghubungkan para pemimpin, pelabur dan pembuat dasar semasa mereka mentafsirkan semula ekonomi global di kala dunia dilanda pandemik Covid-19.

Institut FII, sebuah yayasan global bukan untung yang baru ditubuhkan, akan menjadi tuan rumah persidangan pada 27-28 Januari di Pusat Persidangan Antarabangsa Raja Abdul Aziz (KAICC) di Riyadh, dengan penceramah dan penonton yang menyertai secara fizikal dan secara maya dari satelit FII di New York, Paris, Beijing dan Mumbai. Institut FII akan bertindak sebagai kurator perbincangan global yang perlu bagi mencetuskan tindakan yang konkrit dan menggerakkan kepemimpinan daya pemikiran, kerjasama dan sumber merentas sempadan. (Permohonan untuk jemputan.)

“Tidak ada masa yang lebih penting bagi para pemimpin, pelabur dan penggubal dasar untuk bersama-sama berusaha untuk menjana semula ekonomi global,” kata Tuan yang Terutama Yasir Al-Rumayyan, Pengerusi Institut FII dan Gabenor Dana Pelaburan Awam Arab Saudi (PIF).

Institut FII telah mengenal pasti pelaburan lestari, pertumbuhan ekonomi global dan masa depan penjagaan kesihatan, pendigitan, pendidikan dan budaya sebagai topik keutamaan yang menjadi perhatian masyarakat kita. Sesi juga akan membahas kelahiran semula PKS (Perusahaan Kecil dan Sederhana), dan bagaimana melabur dalam budaya dapat menjadikannya penjana pertumbuhan untuk menyokong pelukis dan muzium dan memperbaiki ketidaksamaan gender yang sekian lama wujud.

FII juga akan menangani bagaimana industri sukan dan hiburan dapat mencipta semula industri masing-masing dengan menggabungkan acara maya dan pengalaman secara langsung bagi meningkatkan pendapatan.

“FII edisi ke-4 akan menyaksikan teknologi paling inovatif untuk memudahkan perbualan global dan bersifat inklusif untuk kepentingan umat manusia.” kata Richard Attias, Ketua Pegawai Eksekutif Institut FII. “Institut FII akan bertindak sebagai pemangkin dan perintis untuk membolehkan interaksi dan pertukaran idea yang disruptif. Inilah masa terbaik untuk mengumpulkan para cendekiawan terkemuka kita supaya dapat memanfaatkan kesempatan ini untuk mentafsirkan semula dunia kita.”

Institut ini ditubuhkan di Riyadh untuk mengumpulkan pemimpin global, perintis teknologi, pakar dan penggubal dasar untuk membolehkan idea konkrit yang dapat menyelesaikan masalah masyarakat yang paling mendesak pada masa kini, sambil mewujudkan platform jangka panjang untuk membentuk semula masa depan umat manusia secara lestari. Institut FII akan memainkan peranan kepemimpinan dalam membentuk perdebatan yang sangat diperlukan tentang cara menangani krisis, seperti pandemik Covid-19 yang telah menjejaskan setiap ceruk dunia dan setiap aspek kehidupan.

Mengenai Edisi ke-4 FII

Program utama akan disiarkan secara langsung dari Riyadh. Penceramah akan dirakamkan dan disiarkan ke semua bandar satelit FII dan melalui platform penstriman secara langsung.

Ucapan dasar, sesi pleno dan juga perbincangan kumpulan kecil akan diadakan di semua tempat.

Ikuti saluran sosial kami melalui Twitter, LinkedIn, YouTube, Facebook, dan Instagram dan sertai perbualan ini dengan #FIINeoRenaissance.

Mengenai Institut Inisiatif Pelaburan Masa Depan

Institut Inisiatif Pelaburan Masa Depan merupakan generasi baharu yayasan bukan untung global yang memastikan idea-idea terbaik dunia dapat menjadi kenyataan, diskalakan dan mewujudkan Impak kepada Manusia secara positif dan lestari.

Dengan visi yang bercita-cita tinggi untuk memperkasakan pemikir-pemikir yang paling hebat untuk membentuk masa depan yang lebih baik untuk SEMUA dan dengan SEMUA, Institut FII mengumpulkan para pemimpin dan pakar global untuk memilih dan membolehkan idea-idea konkrit secara kolektif, yang dapat menyelesaikan masalah masyarakat yang paling mendesak pada saat ini sambil mewujudkan platform jangka panjang untuk membentuk semula masa depan umat manusia.

Untuk mengetahui lebih lanjut tentang Institut FII, sila lawati http://fii-institute.org. Dapatkan maklumat terkini dengan mengikuti kami di LinkedIn dan Twitter (@FIIKSA).

Untuk Pertanyaan Am Media Hubungi: media@fii-institute.org

Keywords: Banking/Financial Service Computer/Electronics Publishing/Information Service FDA Approval Not for profit Trade show news Financial Technology Future Events

Source: PRNEWSWIRE


Siri iphone 12 Kini Boleh Ditempah Menerusi U Mobile Mulai 6 November Ini!!

Berita baik bagi pengguna U Mobile apabila anda kini boleh menenmpah siri peranti iPhone 12 bermula dari 6 november jam 9 Malam.

4 Model yang tersedia adalah iphone 12 mini, iphone 12, iPhone 12 Pro dan iphone 12 Pro Max dan boleh dimiliki pada 13 November jam 8 pagi.

Layari laman sesawang www.u.com.my untuk mendapatkan maklumat lanjut.


Maxis Programmable Network Bawa Era Baru Kesalinghubungan & Prestasi Rangkaian Untuk Perusahaan

Maxis terus memacu digitalisasi perniagaan dengan pelancaran Maxis Programmable Network (MPN), rangkaian perisian-dengan definisi pertama yang boleh diprogramkan di Malaysia. Rangkaian generasi baru dan sedia 5G ini yang memenuhi keperluan semua perusahaan untuk keperluan suara dan data tetap mereka telah direka untuk memberi perusahaan ketangkasan, kawalan, skalabiliti dan juga keupayaan untuk melihat bagaimana mereka menghubungkan organisasi, bukan setakat melanggan perkhidmatan semata-mata.

Sebagai gambaran, MPN membolehkan perusahaan meningkatkan lebar jalur mereka secara berskala dengan langganan fleksibel dalam hanya satu hari. MPN mengaktifkan ciri utama untuk perniagaan – iaitu Bandwidth on Demand – yang menyediakan perusahaan dengan keupayaan untuk meningkatkan lebar jalur pada bila-bila masa. Untuk memanfaatkan MPN sepenuhnya, pelanggan hanya perlu log masuk atau mendaftar di Maxis Business Hub untuk mendapat akses kepada perkhidmatan atas permintaan pelbagai termasuk Bandwidth on Demand.

Bandwidth on Demand masa nyata tersedia dengan enam perkhidmatan lebar jalur perusahaan tetap: Dedicated Internet Access, Managed SD-WAN, Cloud Connect, Multi-Protocol Label Switching VPN, Data Centre Connect, dan Domestic Private Leased Circuit. Perusahaan boleh meningkatkan lebar jalur mereka dengan menekan butang di portal layan diri baru dalam Maxis Business Hub. Simpanan data yang berat, aktiviti penyelenggaraan dan pemulihan juga boleh dilakukan dengan lebih efektif, memberikan pengjimatan sehingga 30%.

Faedah MPN untuk perniagaan

Ini sebabnya MPN adalah rangkaian paling maju untuk perniagaan:

Untuk mengetahui lebih lanjut mengenai Maxis Programmable Network, sila lawati https://business.maxis.com.my/en/maxis-programmable-network/


Kehebatan FAT Dengan ONEXOX – Pelan Prabayar Aktif Sehingga 28 Bulan

ONEXOX kini menawarkan pelan prabayar fleksibel menerusi pelan Season Pass FAT, data pelan terbaik ini membolehkan pengguna melayari Internet pada harga yang berpatutan. Pelanggan boleh memilih Season Pass FAT 10GB pada harga RM50 atau pelan 5GB dengan harga RM30. Pelan ini sah untuk tempoh sehingga 28 bulan dari tarikh pembelian, memberikan pengguna tempoh sah paling lama di pasaran.

Pelanggan baru boleh menikmati kelebihan menarik, dengan data 10GB percuma serta-merta dengan pembelian pakej Season Pass FAT 10GB atau data 5GB percuma serta-merta selepas pembelian pakej Season Pass FAT 5GB.

Pelan baharu ini ialah lanjutan daripada Season Pass XOX Mobile yang membolehkan pengguna menghimpunkan semua data, minit dan SMS masing-masing. Setiap kali pelanggan mengaktifkan Internet mudah alih bulanan, ia akan dipotong terus daripada himpunan data Season Pass FAT. Pelan ini juga membolehkan pelanggan berkongsi data, minit dan SMS dengan mana-mana pengguna XOX MOBILE yang lain.

Untuk membeli pelan ini, pelanggan hanya perlu membeli pek permulaan prabayar ONEXOX, kemudian hantar pesanan ringkas SP FAT10 atau SP FAT5 KE 23388. Pelanggan kemudian boleh menggunakan data dengan mengaktifkan pelan (*150#) atau berkongsi data tambahan dengan semua pengguna XOX Mobile.

Pelan ini sah bagi pelanggan baru yang diaktifkan mulai 23 Mei 2017 dan akan dikendalikan sehingga 31 Ogos 2017.


Apple Menerima Anugerah “Creative Marketer of the Year” Oleh Cannes Lions

Satu berita baik apabila Apple Inc telah meraih gelaran “Creative Marketer of the Year” oleh Cannes Lions. Gelaran ini merupakan satu penghormatan dalam pemasaran dan komunikasi kreatif yang bertaraf dunia.

Menurut Cannes Lions, Apple berhak untuk mendapat gelaran itu kerana kecemerlangan syarikat tersebut dalam memasarkan produk mereka dan perlaksanaan komunikasi. Strategi pemasaran Apple dengan menjadikan pengguna sebagai wakil mereka adalah satu langkah bijak.

Buat yang tidak mengetahui, anugerah “Creative Marketer of the Year” telah diperkenalkan sejak dari tahun 1992.Beberapa syarikat sebelum ini yang memenangi anugerah ini adalah Google, Burger King, Samsung, Ikea dan McDonald. Anugerah tersebut bakal berlangsung pada 21 Jun nanti.

Baca juga:


Pelancaran Produk Absen: Terokai MicroLED dan Siri Produk Inovatif Serba Baharu

SHENZHEN, China, 16 Mac 2021 /PRNewswire/ — Pada 12 Mac, Absen mengadakan upacara pelancaran musim bunga secara langsung kepada khalayak global, memaparkan teknologi MicroLED generasi baharu Absen dan tiga produk baharu inovatif yang lain. Siri iCon3.0, produk yang terus dibangunkan oleh Absen, merupakan siri iCon generasi ketiga dan penyelesaian profesional yang memberi tumpuan pada ruang persidangan. Siri Aurora dengan 10,000 nit kecerahan, bersinar seperti aurora dalam pemasangan luaran. Manakala siri produk lutsinar, JadeDragon, skrin LED yang sangat lutsinar, merupakan penarik perhatian yang sempurna untuk kedai canggih dengan kecerahan tingginya.

Perancangan teknologi Absen untuk paparan MicroLED

En. Stone, Ketua Pegawai Teknologi Absen, membincangkan mengenai keputusan kajian teknikal Absen. Sejak tahun 2016, perniagaan Absen terus mematuhi Inovasi dan kejayaan cemerlang teknologi MicroLED, tekal menerajui pembangunan industri ini. Kini, perancangan teknikal terhadap paparan MicroLED mempunyai teknologi terasnya: kerjasama dengan rakan kongsi strategik untuk cip ketepatan 10um bagi teknologi pengikatan. Program reka bentuk sendiri Absen digunakan untuk pengkategorian & penyusunan cip. Manakala sistem kawalan & perisian 4k / 8k + HDR + 144Hz HFRv, pelapisan & pengecatan ultra hitam digunakan untuk kontras tinggi, alat reka bentuk sendiri bagi mengawal keseragaman enkapsulasi.

Pada bulan November, Absen akan melancarkan produk berpengaruh 0.5mm MicroLED mereka.

Dengan munculnya mikro-paparan pintar ultra definisi tinggi 5G+8K, ia turut menyeru akan kemunculan panel penghirisan lancar ultra definisi tinggi yang lebih besar dan teknologi MicroLED pasti menarik perhatian yang semakin tinggi.

Pelancaran Produk Inovatif Serba Baharu

Pengarah Produk Industri, Christian Czimny membawa khalayak menelusuri perjalanan dan berkongsi butiran mengenai tiga produk baharu yang terkini ini.

Absenicon3.0 – Kawalan Jauh Satu-Kunci untuk Penggunaan Paparan LED Mudah

Absenicon3.0 ialah paparan persidangan bersaiz standard daripada Absen. Selepas hampir dua tahun menjalankan lelaran dan penaiktarafan berterusan, kini ia mengintegrasikan kawalan paparan, sistem pintar serta audio dan video tanpa sebarang peranti luaran tradisional lain dengan reka bentuk yang ringkas dan elegan. Salah satu sorotan utamanya ialah ia boleh dikawal dari jauh, dengan ciri-ciri seperti pertukaran satu-sentuh, pertukaran saluran, pertukaran skrin dan tetapan menu. Ia ringkas dan mudah digunakan, sama seperti alat kawalan jauh televisyen.

Siri Aurora, Paparan LED Kecerahan Ultra Tinggi

Siri Aurora ialah produk DOOH baharu dengan 10,000 nit penglihatan kecerahan tinggi, ia memenuhi keperluan pelanggan dan trend pasaran dengan tepat. Ciri utama produk ini ialah berbanding dengan produk tradisional, beratnya dikurangkan sebanyak 50% dan bil elektrik boleh dijimatkan sebanyak hampir 40%.

Siri JadeDragon, Terokai keindahan tersembunyi

Siri JadeDragon ialah produk paparan komersial baharu Absen. Ia merupakan paparan LED yang ringan, nipis dan hampir lutsinar yang direka bentuk untuk pusat membeli belah, kedai runcit dan persekitaran dinding tirai separa luaran lain, dengan prestasi pelesapan haba, ketahanan yang cemerlang dan kadar kelutsinaran mencecah lebih 80%.

Sebagai penyedia LED dipercayai yang terkemuka di dunia, Absen sentiasa mematuhi konsep “menghasilkan produk sebenar, menyediakan perkhidmatan sebenar dan memulihkan dunia sebenar”. Absen terus menjalankan penyelidikan dan pembangunan produk serta teknologi bagi memastikan produknya mengikuti trend semasa dan memastikan keperluan pelanggan diutamakan.

Absen akan mengadakan persidangan pelancaran produk baharu pada September 2021, sila nantikan perkembangan terkini untuk mengetahui lebih lanjut.

Untuk mengambil bahagian dalam upacara pelancaran musim bunga Absen, sila kunjungi: http://live.vhall.com/704412905

Keywords: Computer/Electronics Consumer Electronics Semiconductors New products/services Future Events

Source: PRNEWSWIRE


Edisi Khas IFA 2020 – Buat pertama kalinya sejak krisis Corona bermula, pameran perdagangan terkemuka global untuk elektronik pengguna akan membuka pintunya

– Bahan video IFA untuk wartawan boleh diperolehi di Pusat Penyiaran Global IFA

BERLIN, 3 September 2020 /PRNewswire/ — Edisi Khas IFA 2020 ialah pameran global utama yang pertama untuk elektronik pengguna dan kediaman yang akan berlangsung secara fizikal sejak pandemik ini. Dari 3 September hingga 5 September, jenama yang hebat dan syarikat yang baharu bermula akan memaparkan perkara baharu, kecenderungan dan sorotan syarikat mereka di tempat pameran Berlin.

“Setelah semua pembatalan acara, industri kami sangat memerlukan platform ini untuk menyampaikan inovasi. Acara maya pastinya memberi manfaat, tetapi tidak mempunyai hubungan emosi,” kata Pengarah Jens Heithecker.

Pada tahun ini, persoalan utama ialah: Inovasi manakah yang terbukti berjaya dalam “normal baharu” ekoran daripada situasi pasca COVID 19 ini?

Oleh kerana kepentingan baharu tempat tinggal kita dan ledakan perkakasan rumah, tumpuan utama adalah pada aplikasi dan produk rumah pintar yang mempunyai pengaruh positif terhadap suasana kehidupan. Selain itu, fokus juga adalah terhadap teknologi canggih, seperti perkara berkaitan Internet, 5G, Realiti Campuran, AI dan robotik yang akan merancang semula dunia dalam era pekerjaan dan pembelajaran digital, teleperubatan dan kesihatan digital.

Jumlah peserta ialah terhad, kerana kesihatan dan keselamatan ialah keutamaan tinggi. Walaupun begitu, akan ada acara langsung bukan maya yang akan memfokuskan pada fungsi teras B2B IFA.

Inovasi merentasi industri akan dibentangkan semasa platform SHIFT Mobility bertemu dengan platform IFA NEXT. Untuk pertama kalinya, kedua-dua platform, teknologi yang akan mengubah mobiliti (SHIFT) dan produk, konsep dan penyelesaian berorientasikan masa depan daripada syarikat berteknologi tinggi, syarikat baharu dan institut penyelidikan (IFA NEXT) akan digabungkan dan akan berfungsi sebagai rangkaian pakar.

Komponen acara ini ditujukan untuk pengunjung perdagangan. Wakil media dapat menikmati produk terkini, taklimat akhbar dan ucaptama IFA secara langsung di Persidangan Akhbar Global IFA.

Di Pusat Penyiaran Global, rakan media TVT.media akan menyediakan bahan imej bergerak yang banyak secara percuma dan hak kepada wartawan yang akan melaporkan IFA 2020.

Michael Mueller-JaegerTVT.mediaTel.: +49 (0)173-2515900Mel: mmj@tvtmedia.de

Keywords: Computer/Electronics Consumer Electronics Household Products Household/Consumer/Cosmetics Retail Telecommunications New products/services Trade show news STEM (Science，Technology，Engineering，Mathematics) Future Events

Source: PRNEWSWIRE


Gibraltar BSN Lancar Live Chat untuk Perkhidmatan Pelanggan Masa Nyata

KUALA LUMPUR, Malaysia, 12 Januari 2021 /PRNewswire/ — Gibraltar BSN Life Berhad (“Gibraltar BSN”) hari ini melancarkan perkhidmatan ‘Live Chat’ di laman web korporatnya untuk memberikan sokongan yang lebih pantas dan peribadi kepada pelanggannya.

Ketua Pegawai Eksekutif Rangam Bir menjawab pertanyaan pelanggan dalam Live Chat Dari kiri ke kanan: Susan Ong – Ketua Pegawai Pemasaran, Gibraltar BSN Life Berhad; Chua Kim Soon – Ketua Pegawai Operasi, Gibraltar BSN Life Berhad; Rangam Bir – Presiden & Ketua Pegawai Eksekutif, Gibraltar BSN Life Berhad; Lee Kok Wah – Ketua Pegawai Kewangan, Gibraltar BSN Life Berhad

Perkhidmatan interaksi secara langsung itu disediakan pada waktu operasi dan membolehkan pelanggan mendapatkan maklumat masa nyata mengenai polisi mereka, produk terbaru, dan maklumat lain yang berkaitan secara langsung dari Wakil Perkhidmatan Pelanggan.

Presiden dan Ketua Pegawai Eksekutif Rangam Bir berkata, “Kami amat gembira kerana dapat memperkasakan pengalaman pelanggan kami dengan pelancaran Live Chat kami. Analisis data kami membuktikan bahawa pelanggan hari ini lebih suka menggunakan komunikasi secara digital dan perkhidmatan Live Chat ini membolehkan kami berhubung dengan pelanggan dengan lancar dalam masa nyata sambil memberikan perkhidmatan berkualiti. “

Pelancaran Live Chat ini melengkapkan titik sentuh pelanggan Gibraltar BSN yang lain seperti pusat panggilan perkhidmatan pelanggannya dan GINA (Gibraltar INtelligent Assistant), sebuah Chatbot automatik yang menyediakan perkhidmatan pelanggan segera di WhatsApp 24-7.

Bir terus menambah, “Sambutan hangat yang diterima daripada pelanggan terhadap pelancaran inisiatif digital kami menyokong kepercayaan kami bahawa digital merupakan kunci kejayaan kami pada masa depan. Hari ini, hampir kesemua komunikasi pelanggan kami adalah tanpa kertas, 96% pembayaran premium dilakukan secara digital, dan lebih daripada 85% polisi dihantar secara digital di WhatsApp. Kami akan maju ke AI Chatbot dalam masa hadapan dan akan terus memanfaatkan teknologi digital untuk memberikan perkhidmatan pelanggan yang unggul, meningkatkan penglibatan pelanggan, dan memperkuat kesetiaan jenama. “

Pada tahun 2019, Gibraltar BSN telah dinobatkan sebagai Syarikat Insurans Digital Terbaik Malaysia oleh terbitan insurans serantau InsuranceAsia News untuk pencapaian digitalnya seperti pelancaran sistem penghantaran e-Polisi WhatsApp yang pertama di negara dan perkongsian dengan Boost Malaysia untuk membolehkan pembayaran premium melalui aplikasi e-Dompet mudah alih Boost.

Unuk maklumat lebih lanjut, sila hubungi:

Keywords: Banking/Financial Service Computer/Electronics Insurance Multimedia/Online/Internet New products/services

Source: PRNEWSWIRE


Huawei Beri Face Unlock Dan AR Lens Untuk Pengguna Nova 2i

Huawei baru sahaja mengumumkan dua ciri eksklusif Face Unlock dan AR Lens kepada pengguna Huawei Nova 2i. Ciri ini tidak lama lagi boleh dinikmati oleh pengguna Huawei Nova 2i di Malaysia bermula 30 Januari depan dalam bentuk kemas kini.

Face Unlock merupakan ciri keselamatan yang membolehkan pengguna mengakses atau membuka kunci pada peranti hanya menggunakan wajah. Sistem pengecaman ini juga ia mampu membaca 1000 titik di wajah dan ia sama sekali tidak boleh dinyahkunci sekiranya pengguna menutup mata. Ini secara tidak langsung memastikan tahap keselamatan yang lebih baik kerana peranti tersebut tidak akan boleh diakses oleh pihak lain apabila pemilik peranti sedang tidur.

AR Lens pula berfungsi di bahagian empat kamera Huawei Nova 2i. Melalui fungsi ini, pengguna boleh mengambil gambar swafoto menggunakan efek bokeh disamping latar belakang lebih ceria seperti contoh menara Eiffel, Big Ben London, Harbour Bridge, Sydney dan bermacam lagi.

Pengguna Huawei Nova 2i boleh mendapatkan ciri ini menerusi kemas kini di ruangan Settings > System Update > Klik butang 3 titik (sebelah kanan atas).

Jika anda berminat untuk mendapatkan Huawei Nova 2i, ia boleh dibeli pada harga RM1,299 dalam pilihan warna Graphite Black, Prestige Gold, dan Aurora Blue (edisi terhad) di Huawei Experience Store, Display Zones, dan wakil sah Huawei seluruh Malaysia.


Lakaran Awal iPhone 7 Memperlihatkan Persembahan Garisan Antena Yang Diperbaharui

Mungkin ramai di antara pembaca di luar sana yang tidak sabar-sabar untuk menantikan kemunculan pertama iPhone 7 secara rasmi dan pastinya ada di antara anda yang ingin tahu apakah kelainan rekaan yang akan dipersembahkan pada model terbaru ini. Mungkin ketirisan maklumat yang telah didedahkan oleh OnLeaks ini sedikit sebanyak mampu memberikan gambaran awal akan pembaharuan yang dapat dilihat pada iPhone 7 nanti.

Berdasarkan kepada maklumat terbaru ini, jelas dapat dilihat bahawa satu lakaran awal yang didakwa sebagai iPhone 7 telah diperlihatkan yang mana ia jelas mendedahkan rekaan garisan antena yang telah diperbaharui kedudukannya. Bahkan sebuah rendering teknikal juga telah dibuat bagi membolehkan kelainan rekaan garisan antena tersebut pada iPhone 7 dilihat dengan lebih jelas. Berdasarkan kepada ketirisan ini juga, iPhone 7 juga dipercayai akan turut dilengkapi dengan lensa kamera utama yang lebih besar berbanding model sebelumnya.


QuantalRF memperoleh pembiayaan Siri B bernilai CHF17 juta (USD19 juta) untuk pembangunan dan pengkomersialan penyelesaian RF bahagian depan yang canggih

ZÜRICH dan SAN DIEGO, 16 Disember 2020 /PRNewswire/ — QuantalRF, sebuah syarikat semikonduktor RF yang terkenal dalam pembangunan penyelesaian komunikasi wayarles transformatif, telah mengumumkan kejayaannya memperoleh pusingan pembiayaan Siri B yang terlebih langganan, bernilai CHF17 juta (USD19 juta). Pusingan pertumbuhan ekuiti tersebut diterajui oleh Metellus AG dan Dara Capital Ltd. yang berpusat di Zürich, berserta pemegang saham dan syarikat milik keluarga yang sedia ada.

Pembiayaan baharu ini akan digunakan terutamanya untuk mempercepatkan pengkomersialan teknologi bahagian depan RF yang dipatenkan oleh QuantalRF, membesarkan pasukan kejuruteraan dan untuk meningkatkan dengan cepat terhadap pembangunan produk 5G/UHB (Ultra High Band) dan Wi-Fi 6/6e komponen IC bahagian depan.

Pusingan pembiayaan ini akan mewujudkan tahun yang luar biasa kepada QuantalRF yang bermula dengan pelantikan Ketua Pegawai Operasi/Ketua Pegawai Teknologi baharu, penilaian yang berjaya terhadap Teknologi Amplifier Quantal dan penerimaan sampel untuk RFIC Quantal pertama mereka.

“Saya sangat teruja dengan matlamat QuantalRF dan kami akan terus memajukan Teknologi Quantal dalam menangani cabaran yang dihadapi oleh pasaran RF bahagian depan,” kata Dr. Ali Fard, Ketua Pegawai Operasi dan Ketua Pegawai Teknologi QuantalRF. “Sepanjang tahun ini kami telah menerima pandangan berharga dan maklum balas positif mengenai teknologi kami melalui penilaian menyeluruh oleh pihak ketiga yang terdiri daripada rakan kongsi dan pelanggan kami. Fokus untuk fasa perkembangan kami yang seterusnya adalah untuk memenuhi permintaan terhadap penyaring RF bersepadu yang digunakan dalam piawaian tanpa wayar yang memerlukan jalur lebar yang luas sambil mengekalkan prestasi jalur lebar yang baik dan pemutus penapisan yang sangat tepat.”

“Para pelabur kami tidak hanya menyaksikan peluang besar dalam perkembangan RF bahagian depan generasi akan datang, tetapi yang lebih penting adalah melihat kelebihan dan kedudukan unik QuantalRF yang menjadi sebuah kuasa kuat untuk memacu pasaran ini. Sokongan dan keyakinan yang ditunjukkan oleh para pelabur kami merupakan pengiktirafan kepada misi dan pasukan yang telah kami bentuk,” kata Antonio J. Viana, Pengerusi Eksekutif. “Ahli Lembaga Pengarah, berserta dengan komuniti pelaburan kami, sangat teruja untuk menyaksikan QuantalRF bergerak ke fasa pertumbuhan dan perkembangan seterusnya.”

Tentang QuantalRF

QuantalRF ialah sebuah syarikat semikonduktor RF yang terkenal dalam pembangunan penyelesaian komunikasi tanpa wayar transformatif yang membawa pembaharuan kepada pengalaman pengguna. Sebagai inovator semikonduktor RF yang berprestasi tinggi dan khusus kepada peralatan IC bahagian depan seperti Power Amplifiers (PA), Low Noise Amplifiers (LNA), Penapis pada cip yang khusus kepada pelbagai sistem komunikasi merangkumi Wi-Fi 6/6e dan 5G UHB (Ultra-High Band), QuantalRF sedang mencipta penyelesaian baharu untuk menangani keperluan ketersambungan terhadap sistem wayarles RF yang baru muncul.

Di QuantalRF, kami melakukan transformasi RF bahagian depan melalui penyelesaian ultra-padat yang menyaingi gelombang akustik dan prestasi GaAs dalam teknologi CMOS-SOI yang bersepadu tinggi untuk penggunaan komersial, termasuk gelombang milimeter. Kami memanfaatkan Teknologi Quantal kami yang dipatenkan dalam penyelesaian RF bahagian depan yang canggih serta memperbaiki kawasan, kos, penggunaan kuasa dan prestasi keseluruhan secara signifikan.

QuantalRF ditubuhkan berdasarkan penciptaan Pengasas Bersama dan bekas saintis NASA, Dr. Forrest J. Brown.  Penciptaan-penciptaan tersebut dibangunkan menjadi teknologi RF bahagian depan kami yang dikenali sebagai Teknologi Quantal. QuantalRF yang mempunyai ibu pejabat di Zürich, Switzerland serta operasi di Amerika Syarikat dan Sweden, memiliki portfolio yang mengagumkan yang terdiri daripada lebih 250 paten dan penggunaan meluas di seluruh dunia.

Untuk maklumat lanjut, sila layari www.quantalrf.com

Source: PRNEWSWIRE


Reviu Eksklusif: ASUS ZenFone Live (ZB501KL), Memberi Keyakinan Di Media Sosial

HARGA: RM649

ASUS ZenFone Live (ZB501KL) ini yang pertama di dunia menggunakan teknologi kecantikan masa-sebenar semasa live dilakukan. Ini memberikan anda keyakinan untuk memuat naik video sendiri di laman sosial seperti Live Facebook, Live Instgram mahupun Live Youtube. Rupa anda diolah supaya kelihatan lebih anggun dan menawan.

Dengan saiz piksel 1.4µ dibantu oleh lampu swafoto LED flash, membolehkan gambar yang ditangkap lebih jelas dan terperinci. ZenFone Live mempunyai dua mikrofon untuk mengasingkan bunyi belakang tabir yang bising dan meningkatkan lagi suara anda.

Walaupun hadir di dalam kelas pertengahan, ASUS ZenFone Live masih menawarkan rekaan premium yang dibina menggunakan rekaan unibodi di mana kita sekali lagi dapat melihat rekaan 2.5D pada model ini.

Menampilkan paparan skrin berukuran 5.0 inci dengan ketebalan bezel hanya 2.3mm, ia merupakan smartphone yang nipis dengan ketebalan hanya 7.95mm dengan berat 120g.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM pada ZenFone Live yang menyokong slot jenis Nano dan Micro SIM, ia turut menyediakan kad memori tambahan microSD jenis hibrid.

Memandangkan peranti ini hadir dengan rekaan unibodi, slot dua kad SIM mahupun microSD terletak di sisi kiri smartphone.

Memandangkan peranti ini hadir dalam kelas pertengahan, ia dibekalkan dengan kamera hadapan beresolusi 5 Megapiksel untuk penggambaran swafoto.

Lebih menarik, ASUS tetap menyediakan sebuah LED flash yang sesuai untuk penggambaran di kawasan yang kurang pencahayaan.

Setiap orang mempunyai warna kegemaran sendiri bukan? Oleh itu, ZenFone Live telah ditawarkan dengan 3 pilihan warna untuk pengguna memilih warna kegemaran sendiri.

Di antaranya adalah Navy Black, Rose Pink dan juga Shimmer Gold.

Apa yang menariknya model ini, ia dibekalkan dengan kamera utama 13 Megapiksel dengan bantuan pelbagai mod menarik, manakala kamera hadapan beresolusi 5 Megapiksel hadir dengan sokongan Soft light LED flash untuk penggambaran swafoto yang kelihatan lebih natural seperti warna sebenar. Malah kehadiran beberapa mod menarik termasuk mod Beauty menghasilkan gambar yang lebih cantik dan menonjol.

• Auto • HDR Pro • Beautification • Super Resolution • Children • Low Light • QR Code • Night • Effect • Selfie • Panorama • Time Lapse

• Auto • Beautification • HDR Pro • Low Light • Night • Effect • Time Lapse

Kepada yang suka berkongsi secara langsung di media sosial, terdapat satu fungsi istimewa pada ZenFone Live yang dikenali sebagai BeautyLive. Sesuai dengan namanya, fungsi ini membolehkan anda membuat secara langsung di laman sosial dengan lebih cantik tanpa perlu mengenakan makeup terlebih dahulu.

Selain boleh melaraskan kecantikan yang diinginkan bermula dari 1 sehingga 10, anda boleh live di laman sosial popular seperti Instagram, Facebook dan juga YouTube.

Jejak senaman khusus seperti larian, tunggangan basikal, latihan berat, yoga dan banyak lagi, serta dapatkan ringkasan maklumat selepas senaman dan laporan terperinci tentang aktiviti anda dengan adanya fungsi ASUS ZenFit.

ASUS ZenFone telah didatangkan dengan aplikasi yang dikenali sebagai Mobile Manager. Aplikasi pra-pasang ini membantu anda mengurus peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan pelbagai lagi.

Apa yang menariknya, ia dilengkapi dengan dua buah mikrofon MEMS. Malah kedudukan speaker juga strategik, di mana dengan sokongan teknologi audio DTS Headphone:X 7.1 dengan keupayaan bunyi keliling. Apabila anda menyambungkan earphone atau headphone ke ZenFone Live, secara automatik tetingkap Optimized audio output akan dipaparkan.

Gesture adalah cara yang paling cepat dan pantas untuk anda membuka menu. Oleh itu, kehadiran ASUS ZenMotion memudahkan anda membuka menu yang diinginkan dengan lebih pantas. Terdapat 3 kategori utama yang boleh dipilih iaitu, Touch Gesture, Motion Gesture serta One Hand Mode.

ASUS ZenFone Live adalah smartphone pertama yang hadir dengan sokongan ASUS BeautyLive, yang mana memudahkan anda untuk bersiaran secara langsung di media sosial dengan pelbagai mod menarik disediakan termasuklah mod Beautification. Malah dengan kamera depan beresolusi 5 Megapiksel dengan sokongan Soft light LED flash bagi menghasilkan gambar yang kelihatan lebih natural dan terang, ketika anda mengambil swafoto di kawasan yang mempunyai cahaya terhad.

Dengan harga mampu milik, kami amat tertarik dengan sokongan spesifikasi peranti ini kerana ia bukan sahaja memfokuskan kepada smartphone swafoto semata-mata, tetapi dilengkapi dengan fungsi lain di antaranya Asus ZenFit, Mobile Manager, teknologi Audio DTS Headphone X untuk kualiti bunyi yang menakjubkan dan pelbagai lagi.

Namun agak mengecewakan, kerana peranti ini tidak menyokong teknologi pengecas pantas yang kami rasa ianya penting pada masa kini, terutamanya bagi pengguna tegar yang suka bersiaran secara langsung dan mengambil gambar swafoto seharian.


Semua Orang Kini Boleh Menikmati Wi-Fi Percuma dari TM

Telekom Malaysia hari ini menawarkan kepada semua rakyat Malaysia untuk menikmati perkhidmatan Wi-Fi secara percuma. Penawaran ini dilakukan bersempena penjenamaan semula perkhidmatan Wi-Fi Telekom Malaysia kepada wifi@Unifi.

Terbuka kepada warganegara dan bukan warganegara, kini anda boleh mengakses internet menggunakan pekhidmatan wifi@Unifi bermula 16 September (hari ini) sehingga tarikh dinyatakan kelak. Wi-fi percuma ini tidak memerlukan sebarang pendaftaran malah pengguna boleh menikmati internet tanpa had dengan kelajuan sehingga 4Mbps di 4,000 sudut wifi@Unifi seluruh negara.

Sebelum ini, perkhidmatan sebegini hanya ditawarkan kepada pelanggan TM sahaja. Oleh itu, dengan adanya Wi-Fi percuma ini diharapkan lebih ramai dikalangan anda dapat memanfaatkannya. Untuk mengetahui maklumat lanjut mengenai produk terbaru wifi@Unifi ini, sila layari portal rasmi Unifi.


Reviu Eksklusif: Xiaomi Redmi 5, Peranti Pertengahan Mampu Bertahan Selama 12 Hari!!!

HARGA: RM679

Jika anda mempunyai bajet rendah, tetapi dalam masa yang sama inginkan sebuah telefon pintar dengan spesifikasi yang boleh dianggap baik, Xiaomi Redmi 5 perlu diberi perhatian. Apa yang menariknya telefon pintar ini, ia menampilkan paparan skrin hampir penuh berukuran 5.7 inci yang menjadi trend hari ini serta rekaan yang segar dengan pilihan warna baru. Tidak cukup dengan itu, Redmi 5 juga sebenarnya turut menyokong spesifikasi dan fungsi yang agak lengkap keseluruhannya serta harga yang mampu milik….

Masih mengekalkan rekaan unibodi yang sama seperti model sebelum ini, Redmi 5 dibina menggunakan logam. Ia menampilkan paparan skrin penuh dengan nisbah 18:9 berukuran 5.7 inci dengan rekaan 2.5D.

Dengan ketebalan hanya 7.7mm dan seberat 150g, ia masih selesa dipegang dengan sebelah tangan.

Panel belakang Xiaomi Redmi 5 yang diperbuat daripada logam ini disediakan dengan kamera utama 12 Megapiksel, satu LED dan juga pengimbas cap jari.

Malah rekaan lensa yang sedikit timbul dari permukaan juga mudah meninggalkan kesan calar.

Bagi kamera swafoto pula, walaupun hanya dilengkapi dengan lensa 5 Megapiksel tetapi ia hadir dengan sokongan Selfie-light dan mod Beauty 3.0.

Seperti biasa, pada bahagian atas Redmi 5A telah disediakan dengan sebuah port 3.5mm audio jack, mikrofon dan juga sensor Infra Merah yang boleh digunakan untuk mengawal peralatan elektrik.

Manakala bahagian bawahnya pula tersedia dengan sebuah port USB 2.0 untuk kegunaan mengecas serta dua buah speaker.

Sisi kanan Redmi 5 telah dilengkapi dengan dua butang yang biasa kita lihat iaitu butang kuasa dan laras volume.

Manakala sisi kiri pula telah menempatkan dua slot kad SIM jenis hibrid, di mana anda boleh memilih untuk menggunakan dua kad SIM jenis Nano SIM dan microSIM ataupun memilih kad tambahan microSD.

Jika dilihat pada reka bentuk model Redmi 5 ini, tidak dinafikan ia hadir dengan rekaan yang sama seperti model sebelumnya. Namun begitu, rekaan yang nipis dengan paparan skrin penuh berukuran 5.7 inci masih selesa untuk dipegang dengan sebelah tangan. Selain itu, ia juga tampil dengan warna baru yang mendamaikan hati apabila memandangnya!

Nak tau keupayaan dalamannya, jangan lupa ikuti reviu seterusnya… bai~


Kanak-Kanak Guna Touch ID iPhone Ibu Untuk Membeli Belah Sehingga RM 1,120

“Ini satu kisah menarik yang kami ingin kongsi bersama anda”

Bethany Howell dilaporkan sedang tidur di sofa rumahnya apabila anak perempuannya, Ashlynd, mengambil iPhone dia dan menggunakan ibu jari ibunya untuk mendapatkan akses ke dalam smartphone tersebut. Kanak-kanak berusia enam tahun itu kemudiannya masuk ke dalam aplikasi membeli-belah Amazon dan membelanjakan sehingga USD 250 (kira-kira RM1,120) untuk mendapatkan pelbagai barangan bertemakan Pokemon.

Howell pada mulanya menyangka akaunnya telah digodam, namun akhirnya menyedari bahawa “kerja” itu dilakukan anak perempuannya. Howell mengatakan bahawa Ashlynd tidak berasa bersalah, malah berasa gembira dengan apa yang dilakukannya.

Howell kemudiannya cuba untuk mendapatkan tebusan wang dengan memulangkan barangan yang dibeli, namun hanya berjaya memulangkan 4 daripada keseluruhan tempahan pembelian. Akhirnya, Howell memberitahu anaknya bahawa kesemua hadiah tersebut datang dari Santa.

Ini adalah kes yang cukup menarik kerana ia memperlihatkan kelemahan di dalam sistem membeli-belah secara atas talian. Semakin banyak aplikasi menggunakan log masuk ibu jari sebagai akses utama dan dengan mudah pembelian dapat dilakukan tanpa si pemilik menyedarinya. Bayangkan sahaja ibu yang sedang lena tidur tidak menyedari bahawa si kecil dengan mudah mendapatkan akses kepada akaun membeli belahnya. Adakah perlu sistem keselamatan kedua bagi setiap transaksi pembelian atas talian? Apa pendapat anda?


Bye~ Siri Galaxy J! Welcome Pengganti Baharu – Siri Galaxy A

Siri Galaxy J telah lama dikenali sebagai peranti mampu milik dalam keluarga Samsung, tetapi agak lama tiada model baharu diperkenalkan sebaliknya giat melancarkan beberapa model baharu dari siri Galaxy antaranya Galaxy A10, A20, A30, A50, 70 dan A90 yang bakal dirasmikan.

Siri Galaxy A ini sebenarnya diletakkan pada peranti mampu milik tetapi dengan spesifikasi yang tidak kurang hebatnya, dan pihak Samsung juga telah mengesahkan siri ini adalah pengganti baharu kepada siri Galaxy J.

Menurut Samsung, strategi pada siri Galaxy A adalah pada penggunaan gaya hidup oleh golongan pemuda pemudi. Jadi fokus utama terletak pada prestasi dwi-kamera yang memuaskan, di samping paparan skrin dan penggunaan bateri yang cukup baik.

Siapa yang masih menggunakan siri Galaxy J, boleh jadikannya sebagai koleksi.


Lenovo Tampil Dengan Beberapa Peranti Baharu Pada CES 2021!!

Lenovo melancarkan pelbagai produk komputer baharu pada CES 2021 yang pastinya memukau mata pengguna khususnya para peminat Lenovo!!

ThinkPad  X1 Titanium Yoga yang paling nipis. Komputer riba ThinkPad X12 yang baru menggabungkan ciri-ciri komputer riba berprestasi tinggi dengan fleksibiliti table dan ia bersaiz 12.3 inci.

ThinkBook™Plus Gen 2 i with e-ink display, ThinkBook 13x i baharu, ThinkBook 14p Gen 2 and ThinkBook 16p Gen 2 bagi golongan profesional bagi perniagaan kecil dan sederhana. Hadir dengan kemaskini software terbaharu, Vantage dan keupayaan walau di mana anda berada.

Lenovo Tab P11 pula membenarkan anda bermain game pada paparan 2K!!

Manakala bagiLenovo Legion 7 dan Legion 5 Pro merupakan komputer riba 16″ QHD 165Hz yang pertama di dunia!


BlackPink Pecah Rekod!! – Catat Jumlah Tontonan 100 Juta Di YouTube Dalam Masa 32 Jam!!!

Hanya mengambil masa selama 32 jam sahaja, muzik vieo BlackPink Terbaharu telah mencaatkan jumlah tontonan sebanyak 100 juta dlam masa 32 jam menerusi lagu “How You Like That”

Jumlah ini berjaya di capai pada hari ahad di platform YouTube sekali gus memecah rekod dunia bagi tontonan paling banyak dalam masa sehari!!

BlackPink ini merupakan kumpulan yang dianggotai oleh Lisa, Jennie, Rose dan Jisoo.